Heydər Əliyev ərazi güzəştinə hazır imiş |\n“Keçmiş Azərbaycan prezidenti Heydər Əliyev ərazi güzəştinə hazır idi”.\nAzadlıq Radiosu Ermənistan xidmətinin məlumatına görə, bunu Rusiya xarici kəşfiyyat idarəsinin keçmiş rəhbəri, xarici işlər nazirinin keçmiş müavini Vyaçeslav Trubnikov deyib.\nTrubnikov həmçinin 2000-2004-cü illərdə ATƏT-in Minsk qrupunun rusiyalı həmsədri olub.\n“4 il ərzində Dağlıq-Qarabağ və Dnestryanı regiondakı problemlərin həlliylə məşğul olan ATƏT-in Minsk qrupunun iştirakçısı olmuşam. Bu çox da sadə deyildi. Amma Qarabağ məsələsində vəziyyət çox müsbət idi. Rəhmətlik Heydər Əliyevlə və Rovert Koçaryan (keçmiş ermənistan prezidenti) , həmçinin Dağlıq Qarabağ rəhbərliyi hər şeyi çox düzgün qəbul edirdilər”, deyə Trubnikov bildirib.\nKeçmiş həmsədr deyir ki, münaqişə tərəfləri 15 il əvvəl həll varinatı hazırlamışdılar, amma Əliyevin ətrafının razılaşmamasına görə baş tutmadı.\n“2000-ci ilin aprelində ABŞ-ın Ki-Vest şəhərində görüş oldu. Formula tapdıq: Beynəlxalq Valyuta Fondunun vəsaiti hesabına Azərbaycandan cənuba və Ermənistandan Xankəndinə dəhliz təmin etmək olardı. Heydər Əliyev əvvəlcə heç kimlə bölüşmədi, amma sonra yaxın həmkarlarına danışanda onlar dik qalxdılar: Biz ərazimizin bir parçasını neçə verə bilərik? ”-deyə Trubnikov bildirib.\nRusiya – Azərbaycan prezidenti İlham Əliyev və Ermənistan prezidenti Robert Koçaryan.\nYeri gəlmişkən, AzadlıqRadiosunun Ermənistan xidməti ölkənin keçmiş xarici işlər naziri Vardan Oskanyanın yazılarından belə bir məqamı xatırladır: “Əliyevin atası oğlunu Qarabağ problemindən qurtarmaq və ona mümkün müharibə təhlükəsindən azad ölkə qoyub getmək istəyirdi. Əliyev belə bir kompleksli qərarı Naxçıvanla maneəsiz dəhliz yaradılması əvəzində, Dağlıq Qarabağı Laçın dəhlizi ilə birlikdə Ermənistana verməkdə görürdü. Ki-Vestdə buna razılıq verən Heydər Əliyev Bakıya dönəndə bu razılaşmadan imtina elədi və proses dalana dirəndi”, Vardan Oskanyan deyir.\nKeçmiş həmsədr Vyaçeslav Trubnikovun sözlərinə görə, planda sülh əldə olunduqdan sonra münaqişə zonasına MDB-dən sülhməramlı qüvvələr göndərilməsi nəzərdə tutulurdu.


Prezident İlham Əliyev yenidən Azərbaycan Milli Olimpiya Komitəsinin prezidenti seçilib [YENİLƏNİB-2] VİDEO - AZƏRTAC – Azərbaycan Dövlət İnformasiya Agentliyi\nAZƏRTAC xəbər verir ki, baş məclisdə komitənin vitse-prezidenti Çingiz Hüseynzadə “Milli Olimpiya Komitəsinin 2013-2016-cı illərdəki fəaliyyəti” haqqında məruzə ilə çıxış edib. Bildirib ki, dövlətimizin başçısı İlham Əliyevin göstəriş və tövsiyələrini rəhbər tutan MOK işini Olimpiya Xartiyası və nizamnaməsinin tələbləri əsasında qurub, fəaliyyətini ölkəmizdə Olimpiya hərəkatının və idmanın inkişafına xidmət edən məqsədləri həyata keçirməyə yönəldib. Bu gün Azərbaycanın dünyanın aparıcı idman ölkələrindən biri kimi tanınmasında MOK-un məqsədyönlü fəaliyyətinin özünəməxsus yeri var.\nÇingiz Hüseynzadə deyib: “Hesabat dövründə ölkəmizin Olimpiya və idman həyatında son dərəcə önəmli hadisələr baş verib. Bu hadisələrin miqyası Azərbaycan hüdudlarını da aşaraq, dünyada və Avropada Olimpiya hərəkatının inkişafına mühüm töhfə verməsi ilə yadda qalıb. Birinci Avropa Oyunlarına hazırlaşmaq üçün cəmi iki il yarım qalmasına baxmayaraq, Azərbaycan bu Oyunları ən yüksək səviyyədə təşkil etdi. Avropa Oyunlarının formatı və standartları Azərbaycanda müəyyənləşib. İlk Avropa Oyunlarının belə yüksək səviyyədə keçirilməsində bir tərəfdən, dövlətimizin başçısı və Milli Olimpiya Komitəsinin prezidenti İlham Əliyevin diqqət və qayğısı, şəxsi nəzarəti, digər tərəfdən isə UNESCO-nun və ISESCO-nun xoşməramlı səfiri, birinci Avropa Oyunlarının Təşkilat Komitəsinin sədri Mehriban Əliyevanın əzmkar və yorulmaz fəaliyyəti həlledici və aparıcı rol oynayıb.\nBildirilib ki, Avropa Oyunları ölkəmizin mötəbər tədbirləri təşkil etmək imkanlarını ortaya qoymaqla yanaşı, Azərbaycanın idman potensialının nümayişi üçün də geniş meydan açıb. Birinci Avropa Oyunları Azərbaycan idmanının tarixində yeni şanlı səhifə kimi həkk oldu. Belə ki, Azərbaycan idmançıları uğurla çıxış edərək 56 medal, o cümlədən 21 qızıl, 15 gümüş və 20 bürünc medal qazanaraq, komanda hesabında Rusiyadan sonra ikinci yeri tutdu. Fəxrlə deyə bilərik ki, bu nəticə idmanımızın ən böyük uğuru, idman potensialımızın möhtəşəm nümayişi oldu.\n“Hesabat dövründə Azərbaycan idmançıları üç Olimpiya Oyunlarına qatılıblar. Atletlərimiz Soçi Qış, Rio-de-Janeyro Yay Olimpiya Oyunları ilə yanaşı, yeniyetmələrin Nankində keçirilmiş II Yay Oyunlarında da uğurla çıxış ediblər. Nankində Azərbaycan 5 qızıl, 6 gümüş və 1 bürünc medalla 204 iştirakçı ölkə arasında 10-cu yeri, qazanılmış medalların sayına görə isə 14-cü yeri tutub. Hesabat dövrünün daha bir mötəbər idman tədbiri III İslam Həmrəyliyi Oyunlarıdır. 2013-cü il sentyabrın 22-dən oktyabrın 2-dək İndoneziyanın Palembanq şəhərində keçirilən Oyunlarda idmançılarımız 6 qızıl, 9 gümüş və 9 bürünc medal qazanıblar. Azərbaycan medal qazanan 26 ölkə arasında 8-ci yeri tutub”, - deyə Çingiz Hüseynzadə əlavə edib.\nAZERTAG.AZ :Prezident İlham Əliyev yenidən Azərbaycan Milli Olimpiya Komitəsinin prezidenti seçilib [YENİLƏNİB-2] VİDEO


İqtisadiyyat inkişaf etdikcə əhalinin həyat səviyyəsi yüksəlir\n16:47 25 Oktyabr 2021\nMaaşların, pensiyaların, sosial müavinətlərin daim artırılması da bu inkişafla bağlıdır\nÖlkənin hər bir vətəndaşının sosial müdafiəsini təmin etmək, həyat səviyyəsinin daha da yüksəldilməsinə nail olmaq dövlətin qarşıya qoyduğu prioritet vəzifədir. Azərbaycanda əhalinin sosial müdafiəsi sahəsində qəbul edilmiş qanunlar, dövlət başçısının imzaladığı fərman və sərəncamlar, görülən çoxsaylı əməli tədbirlər bu sahədə mühüm nəticələrə nail olmağa imkan verib. İnsanların maddi rifah halı yüksələn xətlə inkişaf edir. Dövlət sosial sahədə əhalinin müdafiəsinin daha da güclənməsinə xidmət edən siyasəti ardıcıl davam etdirir.\nƏhalinin sosial vəziyyətinin yaxşılaşdırılması üçün möhkəm zəmin ulu öndər Heydər Əliyevin rəhbərliyi ilə yaradılıb. Ümummilli liderin bu siyasəti Prezident İlham Əliyev tərəfindən uğurla davam etdirilir. Təsadüfi deyil ki, ölkənin sosial-iqtisadi inkişafına yönəldilmiş dövlət proqramları iqtisadiyyatın daha intensiv inkişafını ehtiva etməklə yanaşı, əhalinin sosial müdafiəsinin getdikcə daha artıq dərəcədə gücləndirilməsi məqsədini daşıyır. Görülən real işlər sayəsində maaşlar, pensiyalar, sosial müavinətlər müntəzəm artırılır. Sənət adamlarına, alimlərə, hətta tələbələrə xüsusi Prezident təqaüdləri verilir.\nXatırladaq ki, hələ 2008-ci il sentyabr ayının 15-də Prezident İlham Əliyev tərəfindən 2008-2015-ci illərdə ölkədə yoxsulluğun azaldılması və davamlı inkişafa yönəldilmiş Dövlət Proqramı təsdiq edilib. Proqramda müəyyənləşdirilmiş 9 əsas istiqamət sırasında əhalinin gəlir əldə etmək imkanlarının genişləndirilməsi, yaşlı əhalinin, aztəminatlı ailələrin və sosial cəhətdən xüsusilə həssas qrupların sosial riskinin azaldılması və s. də var. Odur ki, əhalinin güzəranının ildən-ilə yaxşılaşdığı aydın nəzərə çarpır. Ölkə başçısının Dünya Azərbaycanlılarının Həmrəylik Günü və Yeni il münasibətilə Azərbaycan xalqına təbrikində dediyi kimi: "Ölkədə bütün sosial məsələlər öz həllini tapmaqdadır. Bu il 900 minə yaxın pensiyaçının orta pensiyası təxminən 40 faiz artmışdır. Dekabrın 1-dən minimum əməkhaqqı artmışdır. Digər sosial proqramlar uğurla icra edilir. Məktəblər, xəstəxanalar, idman kompleksləri tikilir. Yəni, Azərbaycan hərtərəfli və dinamik şəkildə inkişaf edir".\nDövlət başçısı bu məsələyə Nazirlər Kabinetinin 2011-ci ilin doqquz ayının yekunlarına həsr olunmuş iclasında da toxunmuşdur. Belə ki, keçən il oktyabrın 24-də keçirilən həmin tədbirdə orta əməkhaqqının artdığı və s. qeyd edilmişdir: "Hazırda Azərbaycanda orta pensiyaların səviyyəsi 190, orta maaşın səviyyəsi isə 450 dollar səviyyəsindədir. Bu, yaxşı göstəricidir, ancaq bundan da çox olmalıdır. Biz çalışacağıq növbəti illərdə sosial məsələlərin həlli üçün əlavə tədbirlər görək ki, bundan sonra da pensiyalar, maaşlar daim artsın. İnsanların yaşayış səviyyəsi artsın və beləliklə, Azərbaycanda yoxsulluq kimi sosial bəla aradan qaldırılsın. Sosial cəhətdən ən az müdafiə olunan vətəndaşlara dövlət Ünvanlı Sosial Proqramını təşkil etmişdir".\nBu proqram 113 min ailəni əhatə edir. 500 mindən bir qədər çox insan dövlətdən hər ay vəsait alır. Orta hesabla hər ailəyə 102 manat yardım edilir.\nKeçən il ölkədə minimum əməkhaqqı artırılıb. Təhsil və tibb işçilərinin, eləcə də bir sıra dövlət qurumlarında, elmi müəssisələrdə, iqtisadiyyatın ayrı-ayrı sahələrində çalışanların da maaşları artıb.\n2011-ci ilin yanvar-noyabr aylarında ölkə əhalisi 27,3 milyard manatlıq gəlir əldə edib. Bu, 2010-cu ilin 11 ayına nisbətən 19,2 faiz çoxdur. Hər nəfərə düşən gəlir 17,6 faiz artıb və 3014,9 manat olub.\nÖtən ilin yanvar-oktyabr aylarında ölkə iqtisadiyyatında muzdla çalışan işçilərin orta aylıq əməkhaqqı 355,7 manat təşkil edib. Bu da ondan əvvəlki ilin müvafiq dövründə olduğundan 8,7 faiz çoxdur. Neft sektorunda çalışanlar ayda orta hesabla 1165,6 manat, qeyri-neft sektorunda 333,1 manat, dövlət bölməsində 295,5 manat, özəl bölmədə 457 manat əməkhaqqı alıblar. Mədənçıxarma sənayesində, maliyyə və sığorta fəaliyyətində, rabitədə, tikintidə digər sahələrə nisbətən əməkhaqqı daha yüksəkdir.\nÖlkə əhalisinin banklardakı əmanətlərinin çoxalması da onun maddi durumunun yaxşılaşmasından xəbər verir. Belə ki, keçən ilin 10 ayında ondan əvvəlki ilin eyni dövrü ilə müqayisədə əhalinin banklardakı əmanətləri 27,3 faiz artıb.\nƏgər insanın iş yeri varsa, deməli, onun əməkhaqqı da var, dolanışığı da. Məhz buna görə də dövlətin qarşıya qoyduğu ən mühüm vəzifələrdən biri insanların məşğulluq probleminin həllidir. Odur ki, keçən il ölkədə 100 minə qədər yeni iş yerinin açılması təsadüfi deyil. Bütövlükdə isə son 8 ildə Azərbaycanda 1 milyondan artıq yeni iş yeri yaradılıb. Onların mütləq əksəriyyəti daimi iş yerləridir.\nBu rəqəmlərin özləri də aydın göstərir ki, məşğulluq probleminin həlli istiqamətində Azərbaycanda böyük işlər görülüb. Hazırda ölkədə işsizliyin səviyyəsi 5,5 faizdir. Bir çox inkişaf etmiş ölkələrdə işsizliyin səviyyəsinin 10-20 faiz olduğunu xatırlatsaq, ölkəmizin az müddətdə bu sahədə necə böyük nailiyyət qazandığını daha aydın görərik.\nBaşqa sözlə desək, ölkəmizdə iş yerlərinin sayı ildən-ilə artır, iqtisadiyyat inkişaf etdikcə əməkhaqqı yüksəlir, insanların sosial müdafiəsi daha da gücləndirilir.


Əlaqənizin nə qədər davam edəcəyini test edin » Qadınla.Com - Qadınlar Birİncidir!\nYeni bir əlaqəyə başladınız, ondan xoşlanmış ola bilərsiniz, bəlkə də çox aşiqsiniz, amma tərəddüdləriniz də var. Əlaqənizin nə qədər davam edəcəyini öyrənmənizi asanlaşdıracaq bu testi dərhal həll etməyə başlaya bilərsiniz. Uzun əlaqə yaşamaq istəyənlər sualların cavabını taparaq bəlkə bir an əvvəl bəzi tədbirləri ala bilərlər.\nXəyalpərəstlərə görə cinsi əlaqə ehtiraslı sevişmək mənasındadır və erotizm; güvən duyğusunun həm də həyat tərzinin bir parçası deməkdir. Bu səbəblə xəyalpərəstlərlə bir yerə çata bilməzsiniz. Əvvəlcə etibarını qazanmanız lazımdır. Cinsəlikdə yeni texnikaları əhəmiyyət vermir və duyğulu toxunuşları seçirsinizsə axtardığınız partnyoru tapmısınız. loading... 60


Dünya maliyyə bazarları ilə bağlı həftəlik analiz - BİRJA - Fins.az\nBöyük Britaniya funt sterlinqinin qiyməti keçən həftə ərzində təzyiq altında qalmaqda davam edib. Böyük Britaniya hökümətinin sərt BREXIT siyasəti iqtisadi və siyasi riskləri artırmaqla investorların funt sterlinqə olan inamını zəiflədir. Keçən həftə ərzində 1.16$-a kimi ucuzlaşan GBP/USD cütlüyünün qiyməti, dolların dünya birjalarında yenidən ucuzlaşması ilə 1.27$ və 1.28$-a kimi dəyər qazana biləcəyi gözlənilir.\nUSD/TRY valyuta cütlüyünün məzənnəsi keçən həftə ərzində InvestAZ analitiklərinin gözlədikləri kimi 3.06 TL-ə qədər bahalaşıb. Lakin dünya birjalarında dolların yenidən ucuzlaşmağa başlaması Dollar/Lirə məzənnəsinin də 3.03 TL-ə kimi ucuzlaşmasına səbəb olub. Beləliklə, qiymət 3.03 TL-nin altında qalarsa, əlavə olaraq 2.99 və 2.95 TL-ə kimi ucuzlaşa bilər.\nSəudiyyə Ərəbistanının OPEC dövlətləri arasında neft hasilatının müəyyən səviyyədə dondurulması mövzusunda razılaşdırmağa çalışması, enerji bazarlarında neft qiymətlərinin bahalaşmasına səbəb olur. Artıq Avropanın Brent markalı neftinin bir barel qiyməti 53.31$-a kimi dəyər qazanıb və sürətli bahalaşmasından sonra 51.10 və 50.00$-a kimi korreksiya edə bilər.


Azərbaycanın qeyri neft-qaz sektoru iqtisadiyyatı da kiçilib | marja.az\nİlkin məlumatlara əsasən, 2020-ci ildə ölkədə 72 milyard 432,2 milyon manatlıq və ya əvvəlki ilin eyni dövrü ilə müqayisədə 4,3 faiz az ümumi daxili məhsul istehsal olunmuşdur.\nDövlət Statistika Komitəsinin yaydığı məlumata görə, iqtisadiyyatın qeyri neft-qaz sektorunda əlavə dəyər 2,6 faiz, neft-qaz sektorunda isə 7,0 faiz azalmışdır.\nÜDM istehsalının 33,7 faizi sənaye, 11,5 faizi ticarət; nəqliyyat vasitələrinin təmiri, 7,7 faizi tikinti, 7,1 faizi nəqliyyat və anbar təsərrüfatı, 6,9 faizi kənd təsərrüfatı, meşə təsərrüfatı və balıqçılıq, 2,0 faizi informasiya və rabitə, 1,2 faizi turistlərin yerləşdirilməsi və ictimai iaşə sahələrinin, 20,2 faizi digər sahələrin payına düşmüş, məhsula və idxala xalis vergilər ÜDM-in 9,7 faizini təşkil etmişdir.\nƏhalinin hər nəfərinə düşən ÜDM 7262,8 manata bərabər olmuşdur.


Deputat: 'İslahatlar başlayıb artıq...'\n2022, 26 İyun, bazar, Bakı vaxtı 09:56\nEkspert: “Nə ciddi, nə qeyri-ciddi islahat gedir”\nReferendum öncəsi hakimiyyət islahatlardan danışır, məhz bu məqsədlə də Konstitusiyaya bəzi dəyişikliklərin vacibliyini bəyan edirdi. Elə sentyabrın 26-da – ümumxalq səsverməsi günü prezidentin köməkçisi Əli Həsənov jurnalistlərə beləcə də dedi: "Referendumdan sonra Azərbaycanda ciddi islahatlar gözlənilir və artıq bu proses başlayıb".\nO, daha sonra bildirdi ki, referendum keçirməkdə məqsəd Azərbaycanda post-neft dövründə çevik iqtisadi islahatların keçirilməsi, effektiv idarəçilik sisteminin yaradılması və mövcud bürokratik idarəçilikdəki bəzi mexanizmlərin aradan qaldırılmasıdır.\nBuna da bax: Devalvasiyalardan sonra hökumət artıq ÜDM-lə öyünmür\nReferendum keçirildi, rəsmi məlumatlara görə, təklif edilən dəyişikliklər xalq tərəfindən dəstəkləndi. Bəs... Dəyişən nə oldu? Vəd edilən islahatlar gedirmi?\n“Nə ciddi, nə qeyri-ciddi islahat gedir”\n“Nə ciddi, nə qeyri-ciddi islahat getmir hələlik”. “Turan” informasiya agentliyinin redaktoru, siyasi şərhçi Şahin Hacıyev AzadlıqRadiosu-na belə deyir.\n“Burda təəccüblü bir şey yoxdur. Bu cür bəyanatlar həmişə verilib. Bir az keçəndən sonra eşidəcəyik ki, Əli Həsənov və ya onun səviyyəsində bir məmur islahatların ilk gündən aparıldığını, islahatların daimi proses olduğunu deyib”, o əlavə edir.\nŞahin Hacıyevin qənaətincə, vitse-prezidentlər təyin ediləcək və bu da cəmiyyətə islahat kimi təqdim olunacaq. “Fikir vermisiniz yəqin, hökumətyönlü media Nazirlər Kabinetini ciddi tənqid edir, yazırlar ki, bu qurum özünü doğrultmur, lazım deyil və s. Yəqin Nazirlər Kabinetinin strukturunu dəyişdirəcəklər, ya səlahiyyətlərinin bir hissəsini vitse-prezidentlərə verəcəklər, bu da idarəçilikdə islahat kimi təqdim ediləcək, vəssalam”, - siyasi şərhçi deyir.\nBuna da bax: Qubad İbadoğlu: 'Qiymətlər daha sürətlə qalxacaq'\n“İslahatı elə aparmaq istəyirlər ki, heç nə dəyişməsin”\nPolitoloq Zərdüşt Əlizadə AzadlıqRadiosu-na bildirir ki, bütün bunlar onun yadına XIX əsrin Rusiyasını salır:\n“Çar hakimiyyətinin ən yuxarı səflərində mütəmadi olaraq Rusiyanın modernləşməsi, ictimai-siyasi-iqtisadi islahatların aparılması haqqında söhbətlər gedirdi. Bu barədə Saltıkov Şedrin çox gözəl yazıb. O yazırdı ki, bizdə hamı islahat istəyir, amma islahatları elə aparmaq istəyirlər ki, heç nə dəyişməsin. Yəni onların ağalıq, qarət, talan etmək hüququ yenə də özlərində qalsın”.\nZərdüşt Əlizadənin qənaətincə, indi Azərbaycanda da eyni durumdur və hakimiyyət heç nəyi dəyişmək istəmir. O, hakimiyyətin xalqı saymadığını, onunla hesablaşmadığını, onları tənqid edənlərin isə susdurulduğunu deyir:\n“Odur ki, onlar heç bir islahata getməyəcəklər. İslahatı tələb edən ictimai qüvvə də yoxdur. Xalqın çoxluğu o qədər əzilib ki, heç nə anlamır, hüququnu tələb etməyə cəsarəti çatmır”.\nİslahat tələb edən yoxdursa, hakimiyyəti islahat haqda danışmağa, bu ad altında qanunvericiliyə dəyişiklik etməyə vadar edən səbəb nədir? Politoloq deyir: “Əliyevlər ailəsi, sovet dövrünü də üstünə gəlsək, 40 ildir ölkəni idarə edir. Bir islahat aparılıb? Yox? Müşahidə edilən nədir? İqtisadi tənəzzül, insan hüquqlarının pozulması, Azərbaycanın bədnam edilməsi, sərvətlərinin talanı. İndiki referendumsa ailə hakimiyyətini uzatmaq üçün atılmış addım idi”.\nBuna da bax: Ekspert: 'Gələn ilə çox qənaətcil büdcə gözlənilir'\nDeputat: “İslahatlar artıq başlayıb”\nAmma Hakim Yeni Azərbaycan Partiyasının üzvü, deputat Tahir Rzayev hakimiyyətin artıq islahatlara başladığını bildirir:\n– Pambıqçılığa, üzümçülüyə, heyvandarlığa qoyulan sərmayələr islahat deyilmi? İslahatların tərkib hissəsidir də. İslahatlar şüarla, qərarla olmur axı. Burda dönüş varsa, bu sahəyə külli miqdarda vəsait qoyulursa, yerlərdə bununla bağlı tədbirlər keçirilirsə, bu da islahatın bir növüdür.\n– Pambıqçılığın, üzümçülüyün, heyvandarlığın inkişafına sərmayə qoyulması üçün referendum keçirməyə nə ehtiyac vardımı?\n– Referendum ondan ötrü keçirilmədi, axı. Orda başqa siyasi məsələlər də var. Orda idarəetməylə, mülkiyyət hüququ, beynəlxalq əməkdaşlıqla, insan hüquq və azadlıqlarıyla bağlı məsələlər səsverməyə çıxarılmışdı. Orda söhbət tək iqtisadi məsələlərdən getmirdi. Ana qanunda dəyişiklik etmək üçün insanların münasibəti lazım idi, onu da bildirdilər. İqtisadi islahatlarsa artıq gedir.\nBuna da bax: Pambığın xeyrini fermerdən çox şirkətlər görəcək\n– İdarəetmənin təkmilləşdirilməsindən danışılırdı. Bu yöndə hansı dəyişiklik, hansı islahat gedir?\n– İdarəetmənin təkmilləşdirilməsindən ötrü müəyyən agentliklər, qurumlar yaradıldı.\n– Yeri gəlmişkən, haqqında çox danışılan vitse-prezidentlər hələ də təyin edilməyib.\n– Ana Yasadan danışırıq. Ola bilsin, bir aya, ola bilsin, bir ilə də təyin edilsinlər. Əsas odur ki, bu dəyişiklik Ana Qanunda qəbul edilib. Ola bilsin, gözlənilsin, ölçülüb-biçilsin, sonra qərar verilsin.\nBuna da bax: «Üzüm əkənlər ancaq varlı adamlardır»\nSiyasi şərhçi Şahin Hacıyevsə bu söhbətə sözardı olaraq gülə-gülə əlavə edir: “Demək olmazdı, axı, biz monarxiya yaradırıq. Demək lazımdır ki, demokratiyanı inkişaf etdiririk. Amerikalılar demiş, mahiyyət önəmli deyil, onun necə təqdim edilməsi, onun hansı qutuya qoyulmasıdır”.


Olympus Park Neftçilər - Bakıda 一 evlerin qiymeti, şəkillər, xəritə | Korter\nMehdi Abbasov küçəsi, 12\nOlympus Park Neftçilər xəri̇tədə Bakı\nParklanma Yeraltı (2 mərtəbə, 110 park yeri)\nMənzil sahəsi 46,8–178,34 m2\nMənzillərin sayı 200\nYaşayış kompleksi «Olympus Park (OlimpusNeftçilər)», Bakı şəhərində neoklasi üslubunda və qədimi qala çizgilərini xatırladan möhtəşəm premium-tipli yeni tikilidir.\nYeni binanın tikintisi şəhərin Nizami rayonundaparılır. Dəqiq ünvanı - ,Mehdi Abbasov küçəsi 12. Bu «Neftçilər» metro stansiyasından və Nizami rayonu rəhbərliyi binasından cəmi 500 metr məsafədə yerləşir.\nYeni tikilinin yerləşəcəyi rayon infrastruktura baxımından düşüncəlı planlaşdırılıb. Yanında №61, №214, №277 saylı məktəblər və №62 saylı lisey, uşaq yaradıcılıq mərkəzi və uşaq bağçası, №26-li poliklinika, №7- li doğum evi yerləşir. Ticarət infrastrukturu – bu mağaza «Aristokrat», ticarət mərkəzi «Lotos», fermer bazarıdır.\n«Olympus Park Neftçilər» yaşayış kompleksindən ən yaxını təxminən 1,5 km məsafədə olan Dağlıq parkıdır, amma yaxınlıqda gəzinti üçün seçməyə bir neçə bağlar da var.\n«Neftçilər» metro stansiyasının yaxınlığı metronun işlədiyi şəhərin çoxlu rayonları ilə rahat əlaqəni təmin edəcəkdir. Burada ictimai nəqliyyat yaxşı inkişaf etmiş, marşrutlar sayəsində şəhərin hər hansı bir hissəsinə, eləcə də Hava limanına, Dəmir yolu vağzalına da çatmaq olar.\nÜç korpusdan ibarət olan «Olympus Park» yeni tikilinin dəyişən hündürlüyü olan 14-15 mərtəbəsi var. Bina fərdi memarlıq layihəsi ilə tikilmişdir.\nƏsas texniki xüsusiyyətləri:\n8 bal seysmik davamlılığı;\nYeraltı parkinqə enişi olan sürətli liftlər;\n7/24 fasiləsiz mühafizə və video müşahidə;\nTikinti zamanı geniş daxili həyəti tamamilə abadlaşdırılmış, yaşıllıqlar salınmış, oyun, idman və istirahət elementləri quraşdırılmış.\nYeni tikilinin daxili infrastrukturunun tərkibinə daxildir:\n«OlympusNeftçilər» sahəsi 46,8 kv. metrdən 178 kv metrə qədər olan 1-4 otaqlı mənzillərdir. Hər bir mənzilin planlaşdırılması bir neçə növlərlə təqdim olunmuşdur. Üç vanna otağı və iki geniş eyvanı olan maraqlı təkliflər var.\nMənzillərin satış şərtləri dərhal tam dəyəri ödəməyə hazır olanlar üçün endirim etməyə imkan verir. Həmçinin hissə-hissə ödəmə və ipoteka kreditlərinin verilməsi də mümkündür. Yeni binada kvadrat metri almaq haqqında ətraflı məlumatı onun rəsmi saytında öyrənə bilərsiniz.\nBu yaşayış kompleksini həm də belə adlandırırlar Olympus Park, Olimpus Park Neftchilər, Olympus Nizami, Olympus Park Nizami.\nOlympus Park Neftçilər harda yerləşir?\nMehdi Abbasov küçəsi, 12.\nOlympus Park Neftçilər-i nə vaxt istifadəyə veriləcək?\nOlympus Nefçilər – i̇stifadəyə verilmişdir.\nBizdə olan məlumata görə Olympus Park Neftçilər yaşayış kompleksində satışda mənzil qalmayıb.\nBakıda Olympus Park Neftçilər-in tikinti şirkəti kimdir?\nOlympus Park Neftçilər-in tikinti şirkəti – Olympus Park.


2021, 29 Noyabr, Bazar ertəsi, Bakı vaxtı 21:36\nDekabrın 1-də Yasamal Rayon Məhkəməsində ZQAN Holdinqin başçısı, nəqliyyat naziri Ziya Məmmədovun oğlu Anar Məmmədovun “Yeni Müsavat” və “Azadlıq” qəzetlərinə qarşı qaldırdığı iddia üzrə məhkəmə prosesi keçirilməliydi.\nİddiaya əsas səbəb “Azadlıq” qəzetinin 2 iyul 2010-cu il tarixli sayında “Kəmaləddin Heydərovun ayısını yedilər” başlıqlı yazıdır. Məqalədə qeyd olunur ki, nəqliyyat naziri Ziya Məmmədovun oğlu Anar Məmmədov 1 milyon manat verib Qəbələ rayonunda Fövqəladə Hallar nazirinə məxsus restoranda saxlanan ayını kəsdirib, kabab bişirtdirib. Bundan sonra “Yeni Müsavat” qəzeti də bu məlumatı bir qədər əlavələr etməklə dərc edib.\n“AYILARI YEYİB PULUNU QƏZETLƏRƏ ÖDƏTMƏYİN!”\nProsesin başlamasına 10 dəqiqə qalmış “Azadlıq” və “Yeni Müsavat” qəzetlərinin və “Dalğa” Gənclər Hərəkatının nümayəndələri etiraz aksiyası keçirdilər. Aksiyaçılar “Ayıya 1 milyon, pensiyaçıya 100 manat”, “İş yerlərimizdən əl çəkin!”, “Ayıları yeyib pulunu qəzetlərə ödətməyin!”, “Azad sözə basqılara son qoyun!” şüarları səsləndirdilər.\nAksiya bitən kimi tərəflər məhkəmə zalına daxil oldular. Zal çox kiçik olduğu üçün 10 dəqiqə sonra məhkəmə nəzarətçiləri iştirakçıları daha böyük zala dəvət etdilər. 20 dəqiqədən sonra bəlli oldu ki, bu zal cinayət işlərinin baxışı üçündür və burada mülki iş üzrə proses keçirilə bilməz. İştirakçılar yenidən kiçik zala aparıldı.\n“ZALI BOŞALDIN” DEYƏN HAKİM AXIRDA ÖZÜ ZALI TƏRK ETDİ\nMəhkəməni izləməyə gələnlərin sayı o qədər çox, zal isə o qədər kiçik idi ki, hətta hakimin zala daxil olması çətinləşdi. Buna görə də zala daxil olan hakim Elçin Qurbanovun ilk sözləri “Zalı boşaldın” oldu. Cavabdeh tərəfin nümayəndələri və iştirakçılar hakimdən konstitusion haqlarını tapdalamamağı, açıq məhkəmə prosesi keçirməyi xahiş etsələr də, Elçin Qurbanov israrla onlardan zalı boşaltmağı tələb edirdi. Sonda hakim özü zaldan getdi.\nBir neçə dəqiqədən sonra isə bəlli oldu ki, proses kiçik zalda keçiriləcək. Zala yalnız iddiaçı tərəfin üç vəkili və bir neçə media təmsilçisi buraxıldı. Cavabdeh tərəfin iştirakçıları zala dəvət olunsalar da, onlar açıq məhkəmə baxışı hüququnun pozulduğunu bildirərək bundan imtina etdilər. Belə durumda hazırlıq iclasının keçirilməsini mümkün saymayan hakim prosesi dekabrın 10-u saat 11.30-a qədər təxirə saldı.\n“Azadlıq” qəzetinin vəkili Elçin Sadıqov deyir ki, baş verənlərlə bağlı Yasamal Rayon Məhkəməsinə yazılı etiraz bildirib:\n“HƏTTA NÜMAYƏNDƏLƏRİN OTURMASI ÜÇÜN İMKAN YOX İDİ”\n“Konstitusiyanın 127-ci maddəsinə görə, məhkəmə baxışları açıq keçirilməlidir, istənilən şəxsin iştirakına məhkəmə şərait yaratmalıdır. Ancaq bu gün məhkəmə elə bir zal seçib ki, orada hətta nümayəndələrin oturması üçün imkan yox idi”.\n“Yeni Müsavat” qəzetinin vəkili Vaqif Hüseyn də bildirir ki, məqsəd prosesi ictimaiyyətin diqqətindən mümkün qədər kənarda saxlamaqdır:\n“Hətta “Yeni Müsavat” qəzetinin reportyorlarının prosesi izləməsinə imkan verilmədi. Bəhanələri də o oldu ki, yalnız etibarnamələri olanlar məhkəmə zalına daxil ola bilərlər”.\nFAKTİKİ QAPALI MƏHKƏMƏ\nMedia Hüququ İnstitutunun hüquqşünası Fariz Namazlı da vəkillərlə bərabər məhkəmə zalını tərk edib. Onun fikrincə, hakimin məhkəməni faktiki olaraq qapalı keçirməsi ölkə qanunvericiliyinin kobud şəkildə pozulmasıdır.\nElçin Sadıqov onu da deyir ki, iş üzrə əsas cavabdeh “Yeni Müsavat” qəzeti olduğundan, məhkəmə qəzetin aid olduğu ünvan üzrə Nizami Rayon Məhkəməsində keçirilməlidir. O, bu məsələ ilə bağlı vəsatətini də hakimə təqdim edib.\n“GƏRGİN DURUM YARATMAĞA EHTİYAC YOX İDİ”\nAnar Məmmədovun vəkili Nihad Axundov isə hazırlıq iclasının keçirilməsilə bağlı ciddi problem olmadığını düşünür:\n“Bu, sadəcə hazırlıq iclası idi. Nümayəndələrin iştirakı ilə hazırlıq iclası keçirilə bilərdi. Belə gərgin durum yaratmağa heç bir ehtiyac yox idi”.\nMəhkəmə başa çatandan sonra jurnalistlər yenidən şüarlarını səsləndirmək istədilər. Ancaq bu dəfə polis onlara imkan vermədi.


Markalar BTL aktivilklər həyata keçirərkən nələrə diqqət etməli, və uğurlu nəticələr əldə etmək üçün hansı məqamları nəzərə almalıdır? – Proventtl\n27 January 2020 by proventtl-adminNo comment(s)#proventtl #PROVEN #BTL #brandactivation\nWhat should brand focus on when doing BTL activities, and what considerations must be taken to achieve successful results?\nBTL kampaniyaların uğurlu olması üçün (marka aktivlikləri) kampaniyanı strateji istiqamətdə aparmaq, ölçülə bilən nəticələr verməsi və İnvestisiyanın Qayıtmasına (ROI) yönəldilməsi lazımdır. Bu hədəflərə nail olmaq üçün aşağıdakı məqamlar öz əksini tapmalıdır:\n· Marka ilə BTL kampaniya harmoniya təşkil edəcəyindən əmin olmalı\n· Kampaniya hədəf auditoriyaya uyğun olmalı\n· BTL aktivliyin auditroiyaya çağırış etməli və aktivliyə cəlb etməli\n· aydın SMART hədəflər təyin edilməli\nHər hansı bir markanın BTL kampaniyasını həyata keçirmək əladır, lakin kampaniyaya start vermək üçün İDEA irəli sürülməlidir.\nİdeanın məqsədi, məhsulunuzun tanıtımı, istehlakının artırılması, istehlakçılarınızla qarşılıqlı əlaqədə olmaq, rassional və emossional bağ olmasını təmin etməkdir. Bundan əlavə, kampaniya mexanizmi və keçirilən oyunların məqsədi müştəri zehnində yeni fikir oyatmaq, xəyal dünyasını qurmaq, genişləndirmək, emossional mesajı çatdırmaq, məhsula bağlılıq yaratmaq, istehlakçı təcrübəsi formalaşdırmaq və yaddaşlarda qalmağa təşviq etməkdir.\nPlanlaşdırma etapına keçməzdən əvvəl bütün ideaları nəzərdən keçirin və markanızla ən yaxşı uyğunlaşan və ən yaxşı ROI verəcək konsepsiyanı seçin.\nBTL kampaniyalar zamanı BÜDCƏ hesablamalarına xüsusi diqqət yetirin. Çünki, gözlənilməz xərclər Sizi çətin vəziyyətdə qoya bilər. Büdcənizi səmərəli planlaşdırmalı və bütün xərcləri dəqiq nəzərə almalısınız. Bu tip çətinliklərlə üz-üzə qalmamağınız üçün təcrübə onu göstərir ki, böyük BTL kampaniyalarda adətən gözlənilməz xərclər üçün əlavə məbləğ təyin olunur.\nMüştərinin kampaniyada 100% məmnuniyyətini təmin etmək və yüksək nəticələrə əldə etmək üçün BTL aktivlik ərəfəsində mütəmadi analizlər aparılmalı və testlər edilməlidir.\nKampaniyanın maksimum effektivliyini təmin etmək üçün TV, sosial-media, Outdoor və İndoor kommunikassiya etməniz vacibdir. Çünki digər halda, kampaniya çağırışı böyük kütləni əhatə edə bilməyəcək.\nKampaniya başa çatdıqdan sonra əldə edilən datalar nəzərdən keçirilməli, ROI-nin nə qədər olduğu müəyyən edilməli və nəticələr müzakirə edilməlidir. Eyni zamanda müştəri məmnuniyyətinin ölçülməsi üçün istehlakçılarla kampaniya ilə bağlı sorğu aparmaq və alınan məlumatları gələcəkdə marketinq fəaliyyətində istifadə etmək növbəti BTL aktivliklərin daha uğurlu olmasına kömək edəcək.


"Bizim Azərbaycan" blokunun yeni sədri seçilib\n"Bizim Azərbaycan" blokunun yeni sədri seçilib\nSiyasət 15 May 2006 13:04 (UTC+04:00)\n"Bizim Azərbaycan" blokunda təmsil olan partiyaların birləşdirilməsi məqsədilə yaradılan Birləşdirici Komissiyaya Türk Millətçi Partiyasının lideri Vüqar Bəyturan sədr seçilib. Bu barədə Trend ə adıçəkilən blokdan bildiriblər.\nMəlumatda o da qeyd olunub ki, mayın 14-də blokun Sədrlər Şurasının növbəti toplantısı keçirilib. Toplantıda mayın 13-də parlamentə keçirilən təkrar seçkilərin nəticələri müzakirə olunub. Eyni zamanda PKK-çıların Naxçıvana ayaq açması məsələsi də gündəmə çıxarılıb. Blok bu məsələni diqqətdə saxlamaq üçün ölkədə fəaliyyət göstərən bütün siyasi partiyalara və müvafiq orqanlara müraciət ünvanlayıb.\nToplantıda daha sonra "Bizim Azərbaycan" blokuna may-iyun ayları üçün yeni sədrin seçilməsi məsələsi müzakirə olunub. Qərara alınıb ki, Yeni Turan Partiyasının sədri Rövşən Məmmədli bloka sədrlik etsin.


Constellation [ 1 ] » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nQoç bürcü-İnsanın həyatına bir Qoçun gəlişi də gedişi də möhtəşəm olar.Sən bildiyini etsən Qoçta bildiyini edər zərərli çıxarsın !Bildiyini deyil Qoçun dediyini et!\nBuğa bürcü-Bir Buğa özünə soruşulmadan\nedilən işə sinir olar.Mən demişdim deməkdən bir Buğa heç xoşlanmaz amma insanlar hər zaman demək məcburiyyətində buraxar onu.\nƏkizlər bürcü-Bəzi insanları döymək gəlir bir Əkizlərin insanının içindən .amma çar çaqqal üçün hormətini pozmaz.Həyatı son sürətlə yaşar əkizlər ! heç bir ritmi qaçırmadan , Ürəyinin ritmində başqa heç bir səsə qulaq asmadan .\nXərçəng bürcü-Bir Xərçəng səni bəyənirsə bu səndə iş var deməkdir ! asan asan kimsəni bəyənməz bir Xərçəng.Dava bir Xərçəngin ən son müraciət yoldur və bir xərcəng dava edirsə bil ki haqlıdir.\nŞir bürcü-Zamanında söylədiyin Bir söz bir cümlə bir Aslanın ürəyini almağa yetər bəzən.Amma zamanını qaçırırsan Dastan yazsan fayda etməz\nÇətin olanı sevər bir Aslan çünki özü də çətindir və iki çətin insanın eşqi möhtəşəm olar !Çünki Eşqdə çətini sevər.\nQız bürcü-Doğruları söyləyər Qız ! bəzi insanların Doğruları eşitmək işinə gəlmədiyi üçün Qiz Bir qədər sevməzlər Olsun sevməsin,Bir Qizin dağınıqlığınin belə\nbir nizamı vardır.Bir Qız bir şeyə Xeyr dedisə Nə qədər yaltaqliq etsən et cavabı yenə Xeyirdir.\nTərəzi bürcü-Tərəzi ürəyini qırdıqdan sonra heç bir şey etmədən öz halına buraxsan!Döndüyündə duyacağın şey Çıx get olar.Tərəzi birindən qıcıq aldığı zaman üstünü qaralamaz . Onun olduğu səhifəni tam həyatından qopartıp atəşə atar\nƏqrəb bürcü-Bir Əqrəbin canı bəzən İsyan etmək istər.Bir əqrəbin itirən bir daha yuxusunda belə görə bilməz.Bəzi insanlar bir əqrəbi qıcıq etmək üçün yaradılmışdır.\nOxatan bürcü-Ba$inla düşünməyi buraxıb ürəyinlə düşünməyə başladığın zaman bir Oxatan insanını tam olaraq anlarsan Odunluq edəni Odunluğuyla baş-başa buraxar çəkər gedər bir Oxatan\nOğlaq bürcü-Həm əylənəlicək həm də evləniləcək insandır Oğlaq ! ikisini də bir arada edə bilərsən...Keçib gedən şeyə ; Həyat deyilir.Bir Oğlağın yanında keçib gedən şeyə ;Yaşamaq deyilir. Fərq var\nDolça bürcü-İçi içində gizlənmişdir bir dolçanın içinə girmədən içində nə yaşadığını bilə bilməzsən Bir Dolca anladığı tək dil şirin dildir. Danışmağı bilmirsənsə çək o dilini içəri Bir Dolca canı bəzən birini lağ etmək vəziyətinə alıb gülmək istər\nBalıq bürcü-Bir Balıq dərdini çətinliyini içindəyaşayacaq , içində yaşadıqlarını kimsəyə hiss etdirməyəcək qədər güclüdür.Bir Balığın canı bəzən heç kimsəni istəməz , tək qalmaq istər.ÇoX danışmaz bir Balıq az danışar və son Damla bir Balığın həmişə səbrini daşıran olar. O damlanı damlatanın vay halına .\n9 yanvar 2014 12:52\n27 dekabr 2013 19:43\n16 dekabr 2013 02:56\n15 dekabr 2013 12:43\nDeyildiyi kimide varam ele.Her weyi asan Bir vaxt beyenmirem\n12 dekabr 2013 19:19\nTerezi burcu ucun tsk\n12 dekabr 2013 18:41\n12 dekabr 2013 15:30\n12 dekabr 2013 10:47\n12 dekabr 2013 10:26\n11 dekabr 2013 23:59\n11 dekabr 2013 23:56\n11 dekabr 2013 23:21\nBeli beli.duzdu.Bezi sozler\n11 dekabr 2013 23:20\ntamamile sehv ...\n11 dekabr 2013 23:08\n11 dekabr 2013 22:40\n11 dekabr 2013 22:36\nŞirin Dəlişka-bilmirəm inanarsınız yoxsa yox, amma eynilə düzdü.Bütünlüklə bu cür düşünürəm.Təşəkkürlər.\n11 dekabr 2013 22:13\nXərçəng bürcü-Bir Xərçəng səni\nbəyənirsə bu səndə iş var deməkdir !\nasan asan kimsəni bəyənməz bir\nXərçəng.Dava bir Xərçəngin ən son\nmüraciət yoldur və bir xərcəng dava\nedirsə bil ki haqlıdir.\n11 dekabr 2013 22:00\nQoç bürcü-İnsanın həyatına bir Qoçun\ngəlişi də gedişi də möhtəşəm olar.Sən\nbildiyini etsən Qoçta bildiyini edər zərərli\nçıxarsın !Bildiyini deyil Qoçun dediyini et!


“Rusiya Ukraynaya hücuma hazırlaşır” - Baş Kəşfiyyat İdarəsinin rəisi\n20:22 21.11.2021 438\n"Sərhədə 92 mindən çox hərbçi cəmləşdirən Rusiya 2022-ci ilin yanvar ayının sonlarında, fevral ayının əvvəlində Ukraynaya hücum edə bilər".\nRedaktor.az xəbər verir ki, bunu Ukrayna Müdafiə Nazirliyinin Baş Kəşfiyyat İdarəsinin rəisi Kirill Budanov “Military Times” nəşrinə müsahibəsində bildirib.\nK. Budanov Rusiyanın Ukraynaya hücuma hazırlaşdığını vurğulayıb: “Artilleriya və zirehli texnika ilə hücum Odessa və Mariupola desant endirilməsi ilə davam edəcək. Belarus sərhədindən də kiçik qüvvə ilə hücum olacaq. Bu hücum 14 minə yaxın ukraynalının həyatına son qoymuş 2014-cü ildəki münaqişə ilə müqayisədə daha dağıdıcı olacaq”.\nRusiyanın Böyük Britaniyadakı səfirliyi Ukrayna Müdafiə Nazirliyinin Baş Kəşfiyyat İdarəsinin rəisinin açıqlaması ilə bağlı “Military Times” nəşrinin sualını cavablandırmayıb. Pentaqon da K. Budanovun proqnozuna münasibət bildirməkdən imtina edib (apa).


Partiya sədrləri Ağdam Cümə məscidini ziyarət edib\nPartiya sədrləri Ağdam Cümə məscidini ziyarət edib\nAğdam rayonunda səfərdə olan siyasi partiyaların rəhbərləri və politoloqlar Cümə məscidini ziyarət edib, Çay evinin dağıntılarına baxıblar.\nSəfər iştirakçılarına məscidin tarixi və ermənilərin törətdiyi barbarlıq barədə məlumat verilib.\nBildirilib ki, Ağdam Cümə məscidi 1868-1870-ci illərdə memar Kərbəlayi Səfixan Qarabaği tərəfindən tikilib.\nBu məscid “Qarabağ məscid memarlığı” məktəbinə aiddir. Ermənilər tərəfindən dağıntılara məruz qalan Ağdam məscidinin minarələri daxildən sökülüb, tavanı bir neçə yerdən uçurulub, dizayn və yazıları bilərəkdən yararsız, tanınmaz vəziyyətə salınıb.\nDiqqətə çatdırılıb ki, Ağdamda törədilən dağıntılar erməni vandalizminin və barbarlığının bariz nümunələridir. Ermənilər işğal etdikləri digər rayonlarda olduğu kimi, Ağdamda da ölkəmizin tarixi-mədəni irsinə qarşı misli görünməmiş vandalizm aktları həyata keçiriblər. Rayondakı bütün abidələr, mədəniyyət ocaqları, məscidlər, qəbiristanlıqlar dağıdılıb, təhqir olunub, bəziləri isə erməniləşdirilib.\nErmənilər işğal etdikləri ərazilərdə azərbaycanlılara məxsus tarixi və dini irsi silməyə çalışsalar da, buna nail olmayacaqlar. Azad edilmiş ərazilərin tamamilə yenidən qurulacağını bildirən Azərbaycan Prezidenti İlham Əliyev Ağdam məscidinin qarşısındakı çıxışında deyib: "Dağılmış Ağdam şəhəri erməni vəhşiliyinin şahididir. Biz Ağdam şəhərini bərpa edəcəyik, bütün kəndləri bərpa edəcəyik. Heç kimdə bu haqda şübhə olmasın. Bu, böyük iş olacaqdır. Əlbəttə ki, böyük zəhmət tələb edəcək. Amma necə ki, biz 44 gün ərzində birlik göstərmişik, əminəm ki, azad edilmiş torpaqlarımızın bərpası işində də birlik, əzmkarlıq göstərəcəyik. Bütün şəhərlərimizi bərpa edəcəyik, daha da gözəl şəhərlər olacaqdır. Şəhərlərimizdə qalan tarixi abidələri bərpa edəcəyik və bir daha gücümüzü göstərəcəyik".\n09:23 Yeddi nəfər koronavirus xəstəsi ictimai yerlərdə saxlanılıb\n09:11 ÜST rəhbəri: “Ölkələr arasında peyvəndlərin bərabər bölgüsünü təmin edə bilmirik”\n08:57 Dövlət Departamenti: ABŞ Rusiyanın əks tədbirlərinə cavab vermək hüququnu özündə saxlayır\n00:11 Rusiya bir sıra ABŞ rəsmisinin ölkəyə girişinə qadağa qoyub\n00:07 Raul Kastro vəzifəsindən istefa verib\n23:50 Rusiya 10 ABŞ diplomatını ölkədən çıxaracaq\n22:56 Azərbaycan XİN Avropa İttifaqının ölkəmizdəki nümayəndəsinə etirazını bildirib\n21:07 DYP avtomobillərini texniki baxışdan keçirməyən sürücülərə müraciət edib\n20:09 “Real” toxunulmaz futbolçularının adlarını açıqladı\n19:10 Vladimir Putinin sözçüsü: "Türkiyə ilə əlaqələrimizdə soyuqluq yoxdur"\n19:03 Agentlik: İcbari tibbi sığortada stasionar yardım zamanı dərmanlar pulsuz verilir\n18:37 Ceyhun Bayramov: “Postmünaqişə mərhələsinə qədəm qoymuşuq”\n18:27 ABŞ-ın Rusiyadakı səfiri Kremlə çağırılıb\n18:11 Putinlə Lukaşenko Moskvada görüşəcək\n18:11 Ötən il KİV-də ictimai mənəviyyat əleyhinə 91 fakt aşkarlanıb, məsuliyyətə cəlb olunanlar var\nHərbi Qənimətlər Parkı qələbəmizin əbədiləşdiriməsinə xidmət edən layihədir\nAnar Məmmədov: Qarabağ Dirçəliş Fondu”nun yaradılması birliyimizin daha bir təzahürüdür\nDeputat Azərbaycan-Belarus əlaqələrindən YAZDI\nEbru Gündeş azərbaycanlı biznesmen ərindən boşanır


NZS-də gizlənmiş “Ovçular” xalqa nə yedirir ? – Statistika/Video – Neytral.az\n0\tFevral 6, 2018 6:41 axşam\nXəbərin Oxunma Sayı: 428\nAzərbaycanda qida təhlükəsizliyi ilə bağlı araşdırmalarımız davam edir. Növbəti ünvan “Ovçular ət və ət məhsulları” MMC-dir:\n► Kiflənən, donuz piyli, “Sorbat R” müəmması və cərimə\n2015-ci il. “halal” sözü yazılmış “Ovçular” kolbasasından donuz piyi çıxır.\nBütün bu statistik məlumatlara baxmayaraq, müəssisəyə məxsus kolbasalarda keyfiyyət dəyişikliyi hələ də baş verməyib.\nMəhşur 248 üstpanel 82


Ərdəbildə ağac daşımaq qadağan edildi » davam.az - BÜTÖV AZƏRBAYCAN ADINA!\nƏrdəbildə ağac daşımaq qadağan edildi\n07.01.2019 [10:32] - Güney Azərbaycan xəbərləri, Güney Azərbaycan-Təbriz\nƏrdəbil Əyaləti Prokurorluğu şirkətlər tərəfindən kəsilən meşə ağaclarının Ərdəbil Əyalətindən keçərək Şimal Əyalətlərinə daşınmasına qadağa qoyub.\nProkuror Qazi Ətəbati şənbə günü verdiyi açıqlamada bildirib ki, qonşu əyalətlərin meşə ağacları qaçaqmal kimi şimal əyalətlərinə daşınır. Bizdə olan məlumata görə, bu ağaclar Ərdəbil Əyalətinə daxil olur. Bundan sonra əyalət şəhərlərinin prokurorları qaçaqmalçılara qarşı ciddi tədbir alacaq.\nBundan əlavə, Ərdəbil prokuroru əyalətin Yol Polisi İdarəsi və Təbii Qaynaqlar İdarəsinə də göstəriş verib. “Ağac daşıyan bütün yük maşınları yoxlanmalı, qaçaqmala rast gəlinirsə, dərhal zəbt olunmalı və bununla bağlı təşkil olunan dosye səlahiyyətli orqanlara göndərilməlidir”- deyə göstərişdə bildirilib.\nQadağa qərarı azərbaycanlılar Qaradağ məntəqəsində çox sayda ağacın şimal (Gilan) bölgəsinin ağac şirkətləri tərəfindən kəsildiyinə etiraz etdikdən sonra verilib.\nAraşdırmaların nəticəsinə görə, Azərbaycan şəhərlərində ağaclar sistemli şəkildə və Kənd Təsərrüfatı Təşkilatının rəsmi icazəsi ilə kəsilir.\nİranın şimal məntəqəsində (Gilan Əyaləti) ağacların kəsilməsinə qadağa qoyulması və ağacın qiymətinin qalxması həyata keçirilən planın əsas səbəbləridir.\nKəleybərin İran parlamentindəki millət vəkili Quliullah Quluzadənin dediyi kimi, dövlət ölkənin şimalında “meşələrin tənəffüsü” adlı bir layihəni həyata keçirərək ağacların kəsilməsinə 10 illik qadağa qoyub. Bu səbəbdən bir ildən çoxdur ki, şimal bölgəsinin ağac şirkətləri Qaradağ məntəqəsinə üz tutaraq müxtəlif növ ağacları dəyər-dəyməz qiymətinə alır və öz fabriklərinə daşıyırlar.


Baş Nazirdən dərman vasitələri ilə bağlı\n09:10 29 Noyabr 2019\nMetbuat.az xəbər verir ki, bununla bağlı qərarı Baş Nazir Əli Əsədov imzalayıb.\nBu Qayda “Dərman vasitələri haqqında” qanunun 12.3-cü maddəsinə uyğun olaraq hazırlanıb və əhalinin sağlamlığı və təhlükəsizliyinin təmin edilməsi məqsədi ilə yararsız dərman vasitələrinin dövriyyədən çıxarılması qaydasını tənzimləyir və dərman vasitələrinin dövriyyəsinin bütün mərhələlərini (dərman vasitələrinin istehsalı, saxlanması, daşınması, satışı, istifadəsi və tətbiqi) əhatə edir.\nYüksək risk qrupuna daxil olan tibb vasitələri (invaziv tibb vasitələri və tibbi qazlar) bu qaydanın məqsədləri üçün dərman vasitələrinə bərabər tutulur.\nYararsız dərman vasitələri barədə məlumatlar birbaşa Azərbaycan Respublikası Səhiyyə Nazirliyinin “Analitik Ekspertiza Mərkəzi” Məhdud Məsuliyyətli Cəmiyyətinə və ya dərman vasitəsinin dövlət qeydiyyatı haqqında vəsiqənin sahibinə, dərman və tibb vasitələrinin istehsalçısına, dərman vasitəsinin topdansatışını həyata keçirən hüquqi şəxslərə, tibb vasitələrinin topdansatışını həyata keçirən fiziki və hüquqi şəxslərə aşağıdakı subyektlər tərəfindən təqdim edilir:\n- bu Qaydanın 3.1-ci bəndində göstərilən məsul şəxslər istisna olmaqla, dərman vasitələrinin dövriyyəsində iştirak edən digər təşkilatlar\n- tibb və əczaçılıq işçiləri\nQərarda qeyd olunub ki, yararsız dərman vasitəsi barədə məlumatı aldıqdan sonra Qurum və məsul şəxs 5 (beş) iş günü müddətində bir-birini məlumatlandırmalıdırlar. Geri çağırılma elan olunduqdan sonra yararsız dərman vasitəsinin mövcud olduğu bütün müəssisələr geri çağırılma bitənədək həmin dərman vasitəsinin paylanılmasını və satışını dayandırmalıdır.\nQurum tərəfindən geri çağırılma barədə qərar qəbul edildikdən sonra geri çağırılan dərman vasitəsinin istehsalının, idxalının və ya ixracının dayandırılıb-dayandırılmamasına dair qərar qəbul edilməsi üçün 2 (iki) iş günü müddətində Azərbaycan Respublikasının Səhiyyə Nazirliyi qarşısında vəsatət qaldırılır. Nazirlik 3 (üç) iş günü müddətində geri çağırılan dərman vasitəsinin istehsalının, idxalının və ya ixracının dayandırılıb-dayandırılmamasına dair qərar qəbul edir.\nMəsul şəxs geri çağırılan dərman vasitəsinin istehsalının, idxalının və ya ixracının dayandırılmasına dair Nazirliyin qərarı barədə Qurumun məlumatını aldıqdan sonra dərman vasitəsinin istehsalını, idxalını və ya ixracını dayandırır.\nDərman vasitəsinin geri çağırılmasına səbəb olan halların təkrarlanmaması üçün görülən tədbirlər barədə məlumatlar məsul şəxs tərəfindən Quruma təqdim edildikdən sonra Qurum tərəfindən dərhal qiymətləndirilmə aparılaraq istehsalın, idxalın və ya ixracın davam etdirilib-etdirilməyəcəyinə dair qərar qəbul edilməsi üçün 2 (iki) iş günü müddətində Nazirlik qarşısında vəsatət qaldırılır. Nazirlik 3 (üç) iş günü müddətində geri çağırılan dərman vasitəsinin istehsalın, idxalın və ya ixracın davam etdirilib-etdirilməyəcəyinə dair qərar qəbul edir.\nQərarla geri çağırılan dərman vasitəsinə görə kompensasiyanın ödənilməsi qaydaları da müəyyənləşib. Belə ki, məsul şəxs dərman vasitələrinin geri çağırılması ilə əlaqədar fiziki və hüquqi şəxslərə dəymiş zərəri tam ödəməlidir.\nbaş nazir dərman qərar\n29 Yanvar 2020 11:01\nSON DƏQİQƏ: Azərbaycanın sabiq naziri vəfat etdi\n29 Yanvar 2020 10:55\nAzərbaycanda zəlzələ gözlənilirmi?-Bu zonalarda təhlükə var\n29 Yanvar 2020 10:44\nTürkiyədə kütləvi davada azərbaycanlı gənci döyüb öldürdülər - VİDEO\n29 Yanvar 2020 10:40\nAZAL ABŞ-a uçuşları müvəqqəti dayandırdı\n29 Yanvar 2020 10:38\n29 Yanvar 2020 10:37\nSON DƏQİQƏ: Azərbaycanın qonşuluğunda ZƏLZƏLƏ oldu\n29 Yanvar 2020 10:58\nKoronavirus BƏƏ-yə də ayaq açdı\n29 Yanvar 2020 10:57\nÇində yayılan bu görüntü izlənmə rekordu qırır -\nSəudiyyə Ərəbistanının səfiri: "Azərbaycan millisi ilə dünya çempionatında qarşılaşmaq istərdik"\n29 Yanvar 2020 10:52\n“Qara bəbir” çılpaq halda poz verdi - FOTO\nMəşhur müğənnidən ŞOK sözlər: “7 il mənəvi təcavüzə məruz qaldım”\n29 Yanvar 2020 10:48\nİctimai Birlikdən ÇAĞIRIŞ - Arzu Nağıyevə səs verin!


“Bir kəmər, bir yol” təşəbbüsünə alternativ hazırlanır- » Yenixeber.org - Oxu, xəbərin olsun\nYenixeber.org: Çinlə Hindistan arasındakı qarşıdurma yalnız dağlıq ərazilərdəki sərhədi əhatə etmir. İki ölkənin iqtisadiyyatları və fond birjaları arasında da rəqabət artıb. Aydındır ki, güclü iqtisadiyyata malik olan Çinin fond birajalarında səhmlər yüksək qiymətə satılır. Ancaq pandemiya ilə mübarizə aparan Hindistanın fond birjaları da qonşusuyla rəqabətdə geri qalmamağa çalışırlar.\nTarix: 26-11-2021 16:43\nÇin-Hindistan müharibə astanasında: Dağlarda döyüş…-TƏHLİL\nHindistan Çinlə sərhədə -200 minlik qoşun yerləşdirdi\nDünya iqtisadiyyatı pandemiyaya görə -7 trilyon dollar itirəcək\nHindistan Çinlə 600 milyon dollarlıq sövdələşməni dayandırır-SƏBƏB


Mədəniyyət və Turizm Nazirliyi – 10 il | SENET.AZ\n29 Yanvar 2016 42 Baxış\nYanvarın 30-da Mədəniyyət və Turizm Nazirliyinin yaradılmasının 10 ili tamam olur. Bu illər ölkəmizin digər sferalarında olduğu kimi, mədəniyyət və turizm sahəsində də dinamik inkişafla müşayiət olunub, yaddaqalan uğurlar əldə edilib. Təsadüfi deyil ki, bu illər ərzində sahənin inkişafı naminə Prezident İlham Əliyev tərəfindən 500-dən çox fərman və sərəncam imzalanıb. Bu fərman və sərəncamlar nazirliyin fəaliyyət istiqamətini şərtləndirən, müəyyənləşdirən əsas amil olmaqla yanaşı, mədəniyyət və turizm siyasətinin hüquqi-qanunvericilik bazasını yeni sənədlərlə zənginləşdirib, yüzlərlə lazımi işlərin həyata keçirilməsinə şərait yaradıb. Nazirlik bu illər ərzində görülən işləri açıqlayıb.\nƏvvəlki yazı Həqiqət


Qələbənin rəmzi. - Xəbərlər - XOCAVƏND RAYON Icra Hakimiyyəti\nQəhrəman hərbçilərimizin şücaəti, rəşadəti hesabına, şəhidlərimizin qanı-canı bahasına bütün dünya Azərbaycanın şanlı qələbəsinin şahidi oldu\nBu gün hər bir Azərbaycan vətəndaşı inanır ki, zəbt olunmuş ərazilərimiz mənfur təcavüzkarın tapdağından tamamilə təmizlənəcək, məcburi köçkünlərimiz öz torpaqlarına qayıdacaqlar. Azərbaycanın ərazi bütövlüyü təmin olunacaq, doğma Qarabağda həyat davam edəcək.\nMəlumdur ki, müharibə heç vaxt itkisiz olmur. Polad iradəli Azərbaycan oğulları Vətən uğrunda canlarını qurban verir, şəhidlik zirvəsinə ucalırlar. Otuz ilə az qalır ki, işğalçı Ermənistan havadarlarının sayəsində tarixi ərazilərimizdə, Qarabağ və onun ətrafındakı digər məkanlarımızda xalqımıza qarşı etnik təmizləmə siyasəti aparıb. Biz səbirlə dözmüşük. Çünki dövlətimizi və ordumuzu inkişaf etdirmək əsas məsələlərdən idi. Xalqımızın səbri tükənsə də, dözdü, dayandı, çirkin niyyətlilərin zamanı gələndə layiq olduqları cavabı alacaqlarına olan inamı azalmadı.Hələ 2003-cü ildə Prezident kimi andiçmə mərasimində cənab İlham Əliyev vəd etmişdir ki, ölkəmizdə bir dənə də çadır şəhərciyi qalmayacaq, qalmadı! Ermənistanın təcavüzkarlığı nəticəsində doğma torpaqlarından məcburi köçkün düşmüş soydaşlarımızın həyat şəraitinin yaxşılaşdırılması sosial siyasətin prinsiplərindən biri kimi daim diqqət mərkəzində saxlandığı da göz qabağındadır.Ali Baş Komandan ona da əmin idi ki, xalq-dövlət-ordu birliyi işğalda qalan tarixi ərazilərimizi tam azad edəcək və həmin yerlərə yeni növraq gələcək. Bütün bunların isə zamana ehtiyacı var idi. Bu gün bu vədin də gerçəkləşdiyinin xoşbəxt şahidləriyik!\nMüstəqil dövlətimizin şanlı zəfər tarixini yazan Ordusu Ermənistanın təcavüzkarlığına layiqli cavab verir! Qələbə sevincləri bir-birinin ardınca yaşanır. Ali Baş Komandan İlham Əliyevdən eşitdiyimiz qələbə xəbərləri ermənilərin və onların havadarlarının canına üşütmə salıb. 2016-cı ilin aprelində Cəbrayıl rayonunun Cocuq Mərcanlı kəndinin, eləcə də zəfər salnaməmizin yazıldığı Lələtəpənin düşməndən azad edilməsi ilə təsdiqləmişdik ki, bir qarış torpağımız yağı tapdağında qalmayacaq! Təcavüzkar Ermənistanın istər diplomatiya, istərsə də döyüş meydanlarındakı məğlubiyyəti daha özünü gizlədə bilmir.Azərbaycan Prezidenti, Ali Baş Komandan İlham Əliyevin telemüsahibələrində səsləndirdiyi fikirlər dünya ictimaiyyətində birmənalı şəkildə kimin haqlı, kimin haqsız olmasını ortaya qoydu. O da bir daha aydın oldu ki, münaqişənin bu qədər müddətə uzadılmasında kimlərin məqsədi var: Ermənistanın və onları müdafiə edən ATƏT-in Minsk qrupu üzvlərinin!Bəli, aradan keçən 28 il ərzində Ermənistan-Azərbaycan münaqişəsinin sülh danışıqları yolu ilə həlli üçün yaradılan ATƏT-in Minsk qrupunun fəaliyyətsizliyi tərəfləri qarşı-qarşıya gətirdi. Ötən müddət ərzində münaqişə tərəflərinin sülhə nə qədər yaxın-uzaq olması dəfələrlə özünü göstərdi. Ermənistanın hər dəfə atəşkəsi, hətta, dövlət sərhədini pozaraq, dinc sakinlərimizi, mülki əhalimizi, ön cəbhədən xeyli uzaq (Tovuz, Gəncə, Mingəçevir şəhərlərini, Abşeron, Siyəzən, Yevlax, Bərdə rayonlarını və s.) yaşayış məntəqələrimizi ağır artilleriyadan, eləcə də ballistik raketlərdən atəşə tutması nəticəsində xeyli itkilər, dağıntılarla üzləşdik. Lakin bütün bunlar xalqımızı nə qorxudur, nə də çəkindirir.Azərbaycan Ordusunun qələbə müjdələri davam edir. Düşmən artıq özünün məğlubiyyətini etiraf etdiyi halda, onun havadarlarının əndişəsi nə xalqımızı, nə də ordumuzu haqq yolundan çəkindirə bilər!


15:50 18 Sentyabr 2019\nFemida.az xəbər verir ki, məhkəmədə E.Hacıyevanın anası Sevil Hüseynova sərbəst ifadə verərək deyib ki, qızını 162 saylı məktəbə qoyandan 2-3 ay sonra problemlər yaranmağa başlayıb:\n“Uşaqlar ona lağ edirdilər, onu istəmirdilər, pis sözlər deyirdilər. Belə hallarla bağlı bir neçə dəfə direktorla görüşüb şikayət etmişdim. Yeddinci sinifdə oxuyanda bir gün Elina evə tez gəldi. Dedim nə olub, dedi ki, Diana ilə dalaşandan sonra direktor onu məktəbdən çıxarıb. Anamla bacım buna görə məktəbə getdilər. Direktor da onların üstünə qışqırmışdı. Bir də Elinanın sinif yoldaşı T-dən (yetkinlik yaşına çatmadığı üçün adı açıqlanmır) şikayət etmişdik, o, qızımı incidirdi. Elina Z. ilə dost idi, T. ilə də yaxın idi. Sonra Z. T.-yə görə Elina haqda şayiələr yaymağa başladı. Hamıya deyib ki, “Elina lezbiyandır, tərbiyəsizdir, onunla heç kim danışmasın”.\nS.Abbasova deyib ki, həmin məsələlərlə bağlı protokollar var və bu işləri tərbiyə işləri üzrə müavinə tapşırıb: “Suallarınızı müavinimə verərsiniz. Bizdə qovulmaq məsələsi yoxdur, sənədləri də nənəsinin üstünə atmamışam”.(Qafqazinfo)\nElinanın ailəsi apellyasiya şikayəti verib - Daha ağır cəza istəyirlər


Dunk Fall 🥇 Creative Stop ▷ 🥇\nƏvvəlki oyun: Dəli səbətlər\nCrazy səbətlər Crazy səbətlər topları atmaq üçün bir arcade basketbol oyunudur [...]\nNövbəti oyun: GP Ski Slalom\nDunk Fall çox maraqlı yeni bir arcade oyunudur. Həm də atıcılıq idman oyunudur. Bir basketbol azarkeşisinizsə, Dunk Fall-ı qaçırmayın. Oyunda basketbolu səbətə atmalısan. Basketbolun havada iplə bağlandığını və ipin ekrana vurularaq ayrılacağını qeyd etmək lazımdır. Basketbolun trayektoriyasını təxmin etmək üçün fizikada parabola prinsipini və ribaunt prinsipini istifadə etməlisiniz. Bu sadə bir oyun deyil. Cəmi 3 şansınız var.\n#arcade# Basketbol# html5AndroidIdmanFísicaBacarıqsəyyarUşaqUşaqlarTop


Bakı aeroportunda maraqlı olay: 16 min dolları iki sərnişinə verdi » AzNews.info -Xəbər portalı\nBu barədə Oxu.Az-a DGK-nın mətbuat xidmətindən məlumat verilib.\nŞəxsi yoxlama zamanı vətəndaşın gödəkçəsinin cibindən 264 ədəd - hər biri 100 ABŞ dolları nominalında əsginaslar olmaqla, cəmi 26400 dollar aşkar edilib.\nVətəndaş izahatında bildirib ki, 26400 dollar məbləğində xarici valyutanı Ukraynaya kommersiya məqsədilə aparmaq istəyib. Lakin qanunla müəyyən edilmiş həddən yuxarı olduğuna görə, 10 min ABŞ dollarından artıq olan 16400 dolları əvvəlcədən tanımadığı iki sərnişinə verərək gömrük nəzarətindən keçirməyi xahiş edib. Gömrük nəzarətindən keçdikdən sonra isə steril zonada həmin şəxslərə verdiyi valyutanı geri alıb.\nBeləliklə, vətəndaş gömrük orqanını aldadaraq qanunla icazə verilən 10 min dollardan artıq olan 16400 dolları digər sərnişinlərə paylayaraq qanunsuz yolla gömrük sərhədindən keçirməyə cəhd göstərib.\nTarix: 14/02/2017 20:04\nDost-tanışa 1 000 qutu siqaret gətirən şəxs saxlanıldı\nAzərbaycana gələn siqaretlər yığışdırıldı


Sədaqət ya ədalət?\nSədaqət haqqında çoxlu danışıqlar eşitmişəm. Deyirlər sədaqət istəyirlər, xəyanətdən qorxurlar. Bu kimi iddialara qarşı deyirəm ki, mənim üçün sədaqət yoxdur. Kiməsə sadiq olmaram. Və nə üçün olum? Məgər kimsə peyğəmbərdir? Peyğəmbərə sadiq olarlar ona görə ki, onun bütün dedikləri və davranışları Tanrıdandır. Yoxsa bu günahkar adamlara sadiq olmaqmı olar?\nMənim üçün vicdan və ədalət var. Hər hansı söz və davranış yapanda ilk olaraq öz vicdanım qarşısında sorumluyam. Vicdan da onda rahat olur ki, mən başqa adama ziyan yetirməyim. Ziyanın yetirilməməsi isə ədalətə bağlıdır. Hər bir addım ədalətli olmalıdır, kiməsə sədaqətli yox. Çünki sədaqət bir adama olursa, ədalət genel bir hadisədir, o kainatı bürüyür.\nİndi sədaqəti istəyən adam kiməsə qarşı ədalətsiz olsa, onda mən onun tərəfini ya ədalətin tərəfini tutmalıyam? Ədalət pozulursa, vicdanım əzab çəkirsə, onda sədaqət ədalətsizliyə çevirilir.\nXəyanət də o qəbildəndir. Əgər məndən sədaqəti istəyən kimsə ədalətsizliyə yol versə və mən onu bu işdə dəstəlkəməsəm, onda o hesab edəcək ki, xainəm. Ancaq eybi yox, qoy o tək bir adam üçün xain olum, ancaq genel ədalətə xidmət edim.\nBeləliklə yoxdur məndə sədaqət heç kimə. Hətta ən doğma adama, qohuma, yerliyə, dosta. Vardır vicdan və ədalət!


DÜNƏN BAKI SƏMASINDA UNO PEYDA OLUB – Məmməd Gülməmmədovun bloqu\nBÜTÜN BAŞLIQLAR, CƏMİYYƏT, DÜNYA, MARAQLI\nDÜNƏN BAKI SƏMASINDA UNO PEYDA OLUB\nDate: 08/01/2009Author: memoazeri 2 Şərhlər\n“UNO-lar hələ ötən əsrin ortalarından Abşeron səmasında görünüblər. 1954-cü ildə Bakının səmasında hətta eyni vaxta üç UNO uçub.”\nDünən səhər saat 10.50-də Bakı səmasında yumru ağ ləkə müşahidə olunub. Çox böyük sürətlə hərəkət edən həmin şarabənzər ləkə əvvəlcə cənub-şərq istiqamətə meyllənib, təxminən yarım dəqiqədən sonra isə yönünü dəyişərək şimala tərəf uçub. 2 dəqiqəlik uçuşdan sonra o, əvvəlcə şərq, sonra isə cənub-qərb-şimal istiqamətlərində hərəkət edib, istiqamətini şimal-şərqə dəyişəndən sonra qəflətən yoxa çıxıb. Həmin ləkə yoxa çıxarkən özündən sonra konsentrik kiçik buludlar qoyub.\nMüşahidə olunan halı şəhər sakinləri Uçan Naməlum Obyekt (UNO) adlandırırlar.\nXatırladaq ki, son 5 il ərzində Bakı şəhəri və Abşeron yarımadasının səmasında 31 dəfə UNO görüldüyü iddia edilib. 6 dəfə isə Xəzərdə üzən naməlum obyektlərə rast gəlinib ki, onlardan ən sonuncusu daha çox kiçik sualtı qayığı və ya torpedo tipli dalğıc dəstəkləyicisini xatırladırdı.\nSadalanan olaylar Bakının “UNO-ların gərdiş etdiyi” məkan sayanların sayını da artırıb. Mütəxəssislər isə bunu əksini düşünür.\n“Doğrudur, UNO istənilən yerdə və istənilən zaman peyda ola bilər. Amma şəhər sakinlərinin dediklərinə inansaq, UNO-lar Bakıya sanki marşrut açıblar və burada “mütəmadi ezamiyyətlər”də olurlar. Təbii ki, belə deyil. Səmada görünən, vertolyot, təyyarə, deltaplan və ya digər uçan vasitə kimi səciyyələndirilməsi mümkünsüz obyektlər heç də həmişə UNO-lar olmur”, – Rusiya UNO Tədqiqatçıları Birliyinin sədr müavini Aydın Bağırov bildirir.\nOnun sözlərinə görə, müşahidə edilən naməlum obyektlər metereoloji zonddan tutmuş, stratosferdən atmoferə girən kosmik gəmi qalıqlarına qədər ən müxtəlif nəsnələr ola bilər. Əksər hallarda isə səsdən sürətli qırıcı təyyarələrin uçuşundan sonra onların reaktiv mühərriklərindən çıxan böyük temperaturlu dəm qazı və tüstü belə ləkələr yaradır. Həmin dəm qazı çox yüksək hərarətli olduqlarından, havanı dərhal yandırır və ağ ləkələr yaradır.\nTəcrübəli pilot, aviasiya mütəxəssisi Nadir İmanov da məhz bu versiyanı ağlabatan sayır: “UNO-lara inananlar heç olmasa qırıcı təyyarələrin uçuşlarına, onlardan sonra uzun müddət göy üzündə qalan ağ zolaqlara baxsınlar. Camaata inansaq, Bakıda az qala hər həftə bir UNO müşahidə olunur. Halbuki Hava Hücumundan Müdafiə Qüvvələri, habelə digər strukturların radilokasiya sistemləri belə qurğuları qeydə almayıblar. UNO varsa, mütləq radarların moniorlarına düşərdi”.\nParapsixoloq Elmira Qurbanova isə deyilənlərlə razılaşmır. Onun sözlərinə görə, UNO-ların mövcudluğu artıq şübhə doğurmayan məsələdi və Bakı səmasında da onlar tez-tez peyda olurlar.\n“Bunu inkar edən adamların dedikləri diletant fikirlərdir. Xəzər dənizinin ortasında çox güclü geomaqnit anomaliyası olmaqla bahəm, Abşeron sahil zolağının müəyyən hissələrində kosmik şüaların intensivliyi digər yerlərlə müqayisədə dəfələrlə artıqdır”, – E.Qurbanova deyib.\nOnun dediyinə görə, Rusiyanın Müdafiə Nazirliyi iyulun 29-da SSRİ-nin Hərbi-Dəniz Qüvvələrinin gəmi və sualtı qayıqlarının dəfələrlə UNO-larla qarşılaşması barədə sənədlərin üzərində “məxfi” qrifini götürüb.\nHəmin sənədlərdən aşkar görünür ki, yadplanetlilərin suya xüsusi marağı var.\n“Məsələn, Rusiyadakı Baykal gölündə 5 dəfə naməlum obyektlərin su üzünə çıxması qeydə alınıb. Göldə habelə mənşəyi naməlum olan güclü işıq siqnalları da müşayiət olunub. Sakit Okeanda isə Rusiyanın atom sualtı qayığı 6 UNO ilə qarşılaşıb. UNO-lar qayığı bir müddət izləyiblər, sonra qəflətən yoxa çıxıblar. Kontr-admiral Yuri Beketov isə söyləyib ki, SSRİ dönəmi ilə yanaşı, Rusiyanın Hərbi-Dəniz Qüvvələrində gəmi və sualtı qayıqlarda yaranmış texniki nasazlıqların bir hissəsi UNO-ların təsiri ilə bağlı ola bilər. O, Xəzərdə də dəfələrlə UNO-ların qeydə alındığını vurğulayıb. Əgər rus admiral belə deyirsə, biz niyə Bakı və Abşeron səmasında UNO-ların uçuşlarını şübhə altına alıb, istehza etməliyik – anlamıram”, – E.Qurbanova söyləyir.\n“Cənubi Qafqaz UNO Tədqiqatları İnstitutu” adlanan təşkilatın direktoru olduğunu söyləyən Fərhad Quliyev də UNO-ların Bakı səmasında tez-tez uçduqlarını, bu işdə heç bir qeyri-adilik görmədiyini söylədi.\n“Burada nə var ki?! UNO-lar hələ ötən əsrin ortalarından Abşeron səmasında görünüblər. 1954-cü ildə Bakının səmasında hətta eyni vaxta üç UNO uçub. O vaxtın qəzetləri bu barədə yazmasalar da, camaat hər şeyi görmüşdü. Sonralar tez-tez belə hallar olurdu. 1995-ci ildən bəri isə bizə naməlum səbəblərdən UNO uçuşlarının intensivliyi artıb”, – F.Quliyev deyir.\nMüdafiə Nazirliyi isə hadisəyə şərh etməkdən boyun qaçırıb. MN mənsublarının dediklərinə görə, “belə qeyri-ciddi xəbərlərə diqqət verməyə dəyməz”. // Ekspress\nÖncəki Previous post: NİGERİYADA ORDU MƏSCİDİ VURDU: 200 ÖLÜ\nSonrakı Next post: ƏLİ HƏSƏNOVA QARŞI “ERMƏNİ KARTI”\n2 thoughts on “DÜNƏN BAKI SƏMASINDA UNO PEYDA OLUB”\nKAINATDA TEKCE BIZ DEYLIK! dedi ki:\n02/25/2014 tarixində, saat 16:01\nKAINAT COX BOYUKDUR ve biz kainatda tek ola bilmerik.kainatda milyonlarla qalaktika var,herbirinin terkibinde milyonlarla ulduz(planet )var ki onlardada yasayis movcutdur .kainatda ALLAH tekce bizi yaratdmayib,onlarin olmasi supeli deyil.bildiyime gore onlarin texnikasi bizim bu gunki texnikadan cox irelidir.Onlar radarlara dusmuye biler,amma ABS,RUSIYA kimi dovletler bunu gizletmeye calisir.\n06/08/2012 tarixində, saat 15:20\n07 iyun 2012 -ci il tarixdə yəni dunən Xirdalan şəhərində biz gecə saat 22 : 45 radələrində evimizin üzərində Ucan Naməlum Obyekt gördük. 1 dəgigəyə yaxin işıg sacdi və spiral formasinda firlanarag ag duman buraxdi və gozdən itdi.


12 Dek. 2019 19:53\nMəlumdur ki, hələ 2017-ci ilin noyabrında Ermənistan Rusiyadan 100 milyon dəyərində silah-sursat alınması ilə bağlı Moskva ilə müvafiq kredit müqaviləsi imzalayıb. Amma ötən il işğalçı ölkədə baş tutan məlum hakimiyyət dəyişikliyindən sonra Rusiya kreditlə nəzərdə tutulan silah-sursatı Ermənistana çatdırmağa heç də tələsmir. Bunu Su-30 SM qırıcı təyyarələri ətrafında baş verənlər də aydın göstərir.\nSöhbət ondan gedir ki, ayrılan kreditin əsas hissəsini Ermənistan məhz bu qırıcı təyyarələrin ölkəyə gətirilməsinə sərf etmək istəyir və ötən ildən anons edilirdi ki, Su-30 SM-lər cari ilin sonuna kimi Ermənistana çatdırılacaq. Lakin il başa çatsa da təyyarələrdən xəbər yoxdur və çatıdırılmanın bu il baş tutmayacağına dair məlumatlar da yayılır. Erməni mediası qeyd edir ki, ümumiyyətlə, Su-30 SM-lər Ermənistana gəlməyə bilər. Çünki artıq Rusiya bu təyyarələrin Ermənistana verilməsində maraqlı deyil. Elə rusiyalı ekspert Pavel Felqenhauer də hesab edir ki, Ermənistana belə təyyarələr lazım olsa da, İrəvanın onu alması üçün maliyyə imkanları yetərli deyil. O vurğulayır ki, ayrılan 100 milyon dollar kredit bu cür ciddi vasitələrin əldə edilməsi üçün çox azdır: "Bu məbləğ müasir silah növləri almaq üçün çox kiçik vəsaitdir. Zenit raket kompleksləri, artilleriya vasitələri və təyyarələr almaq istəyirsinizsə, o zaman 10 dəfə çox vəsait lazımdır. Rusiya endirilmiş qiymətlərlə silah tədarük etməyə razılıq veribsə, o zaman çox ehtimal ki, ən müasir silah və texnika növləri tədarük edilməyəcək. Bunlar daha ucuz olan hansısa şəkildə yenilənmiş sistemlər ola bilər. 100 miylon dollar hesabına böyük sayda müasir hərbi texnika və silah əldə etmək mümkün deyil. Ermənistanda ciddi aviasiya yoxdur. Ermənistan bilməlidir ki, müasir qırıcı təyyarələr çox bahalıdır. Amma bax, Azərbaycanın bunu almağa pulu var və istəsə, Rusiya onu satmağa hazırdır".\nMəsələnin maraq doğuran başqa bir tərəfi də var. Hesab edilir ki, Ermənistan haradansa pul tapıb həmin təyyarələri alsa belə, onu istismar edə bilməyəcək. Səbəb də müvafiq infrastrukturun yoxluğudur. Elə erməni ekspert Karen Vrtanesyan da bildirir ki, Su-30 SM-lər alınsa belə, onun istifadəsi asan olmayacaq: “Su-30-lar döyüş tapşırıqlarının həyata keçirilməsi halında ciddi üstünlüklər verərdi, lakin aerodrom şəbəkəsi yaratmaq zərurəti meydana çıxacaq. Ermənistanda isə bunun edilməsi çətin məsələdir”. Onun sözlərinə görə, quru qüvvələrinin raketləri və hava qüvvəsi arasındakı mübarizə dünyada on illərdir davam edir: “Haqqında danışılan 4 Su-30 SM zəruri saydır. Amma onun Ermənistana çatdırılıb-çatdırılmayacağı hələ dəqiq məlum deyil. Digər tərəfdən alınsa belə, o təyyarələrin burada saxlanılması xərcləri ilə bağlı problemlər yaranır”. Ekspertin sözlərinə görə, Su-30 SM ilə bağlı xərclər hesablanıb, lakin problem bununla həll edilmir, çünki istismarla bağlı çoxlu sayda problemlər var:\n“Bu halda aerodromlar şəbəkəsi yaratmaq lazımdır. Azərbaycan son 10 ildə hərbi hava limanları şəbəkəsini kifayət qədər inkişaf etdirib, yeni tikilmiş hava limanlarının yaxınlığında bir neçə xətt var”. Vrtanesyan bildirib ki, Azərbaycan daha uzun uçuşlar həyata keçirməyə yardım edən aerodromlara sahibdir və bu aerodromlar cəbhə xəttinə yaxındır:“Eyni formada biz də həm açıq, həm də gizli aerodromlara malik olmalıyıq, bu kifayət qədər ciddi xərclərlə bağlıdır. Hələlik isə bu xərcləri qarşılaya bilmirik. Deməli, Su-30 SM-lərin gəlişi reallaşsa belə, bu heç nəyi dəyişməyəcək. Azərbaycan isə indiki şəraitdə malik olduğu aerordromlar və hərbi büdcəsi sayəsində bu qırıcılara bizdən tez sahib olmaq imkanındadır”.\nBu arada xatırladaq ki, Rusiya hərbi dairələri dəfələrlə Azərbaycana Su-30 SM, hətta Su-35 təyyarələrini belə satmağa hazır olduqularını bildiriblər. Həmin təyyarələr isə Suriyada Rusiya tərəfindən aparılan əməliyyatların gedişində özünü doğruldub. Ümumiyyətlə, Azərbaycanın gələn il həmin təyyarələrin müəyyən sayda alışını həyata keçirməsi də istisna olunmur. Çünki məlumdur ki, Azərbaycan Rusiyadan yeni döyüş sursatı almağı düşünür. Hələ bu ilin əvvəlində Rusiyanın “RİA Novosti” xəbər agentliyi məlumat yaymışdı ki, Azərbaycan Rusiya ilə yeni silah müqavilələri bağlamaq istəyir. Ötən ay da Azərbaycan Xarici İşlər Nazirliyi oxşar bəyanatla çıxış edib. Gələn ilin hərbi büdcəsində isə məhz 1 milyard dollara yaxın vəsaitin yeni silah alışına sərf edilməsi nəzərdə tutulur. Belə ki, Azərbaycanda 2020-ci ilin dövlət büdcəsinin layihəsinə görə, bütün dövlət büdcəsi xərcləri 1.7% artdığı halda, müdafiə xərclərinin büdcəsi xeyli, yəni 20.9% artıırılmaqla 2.267 milyard dollara çatıb. Bunun 945 milyon dolları silah alışı və hərbi-sənaye sərmayəsi üçün nəzərdə tutulub. Su-30 SM və Su-35 təyyarələrinin qiyməti isə 60-70 milyon dollar arasında dəyişir. Bu isə o deməkdir ki, Azərbaycan istəsə, ilk mərəhələdə ən azı 10 belə təyyarəni almaq imkandadır. Bundan başqa, Azərbaycanın Rusiyanın 5-ci nəsil qırıcılarından olan Su-57 təyyarəsini almaq imkanları da yüksək dəyərləndirilir. Xatırladaq ki, Su-30SM 4-cü nəsil təyyarəsi, Su-57 ondan sonrakı mərhələ olan 5-ci nəsildəndir. Eyni zamanda Su-57 daha müasir texnologiyalar əsasında hazırlanıb. Su-57-nin başlıca fərqli cəhəti radarlarda daha zəif görünməsidir. Məhz radarlarda zəif görünmə beşinci nəsil qırıcıları xarakterizə edən başlıca xüsusiyyətlərdən biridir.\nBundan əvvəl isə Rusiyanın Birləşmiş Aviatikinti Korporasiyası bəyan edib ki, Azərbaycana artıq Su-30SM, Su-35, MiQ-35 təyyarələri təklif olunsa da, Bakı seçim etməyib. Rusiya tərəfi adıçəkilən təyyarələrin Azərbaycana ixracı üçün danışıqlara hazır olduğunu bəyan edib. Bunlar isə o deməkdir ki, Azərbaycan istədiyi halda həmin təyyarələrdən ala bilər. İndiyə qədər isə yeni döyüş təyyarələrinin, helikopterlərin, pilotsuz uçuş aparatlarının (PUA) alınması, ölkədə PUA istehsalının yaradılması, aviaparka daxil olan təyyarələrin və helikopterlərin modernləşdirilməsi, hərbi aerodromların yenidən qurulması nəticəsində Azərbaycan hərbi aviasiya imkanlarına görə Cənubi Qafqaz və MDB məkanında ön yerlərə yüksəlib. Perspektiv plana əsasən, qarşıdakı dövr ərzində Azərbaycanın aviaparkına Pakistan-Çin birgə istehsalı olan “JF-17 Thunder”, Çexiya istehsalı olan Aero L-159 təyyarələrinin, Türkiyə və CAR istehsalı olan zərbə helikopterlərinin, həmçinin silahlandırılmış PUA-ların daxil edilməsi gözlənilir. Artıq Pakistan tərəfi ilə Azərbaycanın “JF-17 Thunder” təyyarələrinin alınmasına dair ilkin razılaşmanın əldə edilməsilə bağlı məlumatlar da yayılıb.\nBu gün Azərbaycana “Eurofighter” Avropa konsorsiumu “Typhoon”, İsveç “Gripen” döyüş təyyarələrini də təklif edir. İsveçin Hərbi Hava Qüvvələrinin komandanı Mats Helqesson “Gripen” təyyarələrinin mühüm üstünlüklərə malik olduğunu bildirir. Onun sözlərinə görə, Rusiya qırıcıları Amerika qırıcılarından manevr üstünlüyünə və təhlükəli tryukları yerinə yetirməsinə görə əfsanəvi status qazanıb. Amma İsveç bu işin sirrini açıb.\nBelə ki, bütün müasir qırıcılar radioelektron müharibə aparır, “Gripen” təyyarələrində isə daha bir üstünlük var. Bu, təyyarənin radiosiqnalları boğmaq imkanlarıdır. Hazırda Azərbaycan Qərb ölkələri ilə də uğurlu hərbi-texniki əməkdaşlıq qurmaqdadır. Bu baxımdan İsveçlə “Gripen” qırıcılarına dair danışıqlarda da Bakı istədiyi nəticəni əldə edə bilər. Rusiyanın “Voennoe obozrenie” nəşri də yazır ki, Bakı son dövrlərdə Qərb ölkələri ilə uğurlu əməkdaşlıq edir, Fransadan, İtaliyadan, Çexiyadan və digərlərindən hərbi məhsullar alır. Nəşr bildirir ki, Azərbaycan bu fonda İsveçdən də istədiyi təyyarələri almaq imkanı qazanır. Qeyd olunur ki, Bakı həmin qırıcıları alsa, Azərbaycan Ermənistan üzərində daha ciddi üstünlük əldə edəcək. Rusiya nəşri Azərbaycanın son illər Hava Hücumundan Müdafiə qüvvələrini də təkmilləşdirdiyini, müxtəlif tipli çoxsaylı hava hücumundan müdafiə vasitələri əldə etdiyini və ya sovet ordusundan miras qalan texnikanı moderləşdirdiyini yazır. Bildirilir ki, Azərbaycanın hava hücumundan müdafiə vasitələri nəinki ölkə ərzisində, eləcə də qonşu ölkələrin üzərində uçan hava hədəflərini vurmaq imkanındadır. Qeyd olunur ki, Bakı indiyə qədər də Rusiyadan aldığı silahlarla böyük üstünlük əldə edib. Elə indi də Rusiya Azərbaycan silah-sursatının ən böyük təchizatçısıdır: İndiyə qədər Azərbaycana ən müxtəlif silahlar verilib. Söhbət “Smerç” YARS-ları, TOS-1 ağır odsaçan artilleriya sistemləri, başqa müasir silahlar da daxil olmaqla mühüm hərbi texnika, sistemlər, avadanlıqlardan gedir. Azərbaycan həm də regionda ən güclü radar sistemlərinə malik ölkələrdən biridir. Son illər Azərbaycan Ukrayna və Belarusla yanaşı, İsraildən üçkoordinatlı ELM-2288 AD-STAR və ELM-2106NG radilokatorlarını əldə edib. Bu radiolokatorlar zenit-raket komplekslərinin hərəkətini idarə etməklə yanaşı, qırıcıları da yönləndirir, hava trafikini nizamlaya bilir. ELM-2288 AD-STAR kompleksi 480 kilometr məsafədən hədəfləri qeydə alıb izləyir. Azərbaycan ərazisində İsrail istehsalı olan erkən raket xəbərdarlığı sistemi “Green Pine” fəaliyyət göstərir. Bunlar artıq Bakıya böyük üstünlüklər qazandırıb”.İndi diqqət ona yöənldilir ki, belə üstünlüyə malik Azərbaycan gələn il ərzində yeni silah alışına da böyük həcmdə vəsait sərf edəcək. Məhz belə vəziyyətdə Dağlıq Qarabağ münaqişəsinin hərbi həlli Ermənistana Azərbaycan tərəfindən kifayət qədər sərt zərbələrin endirilməsinə imkan verir.


Azərbaycan Prezidentinin təşəbbüslərinə böyük maraq: humanizm və yeni əməkdaşlıq modelləri nümunəsi | Newtimes.az – Analitik-informasiya portalı\nBakı, 14 may 2020 – Newtimes.az\nKoronavirus pandemiyası hər bir dövlətin nəyə qadir olduğunu bir daha ortaya qoydu. Bu bəlaya dünya dövlətləri fərqli reaksiya verdilər. Çətin sınaq qarşısında hadisələrdən təşvişə düşənlər və sistemsiz hərəkət edənlər də oldu. Hətta bir sıra dövlətlər baş verənlərə laqeyd belə qaldılar. Onların fonunda Azərbaycan dövlətinin fəaliyyəti olduqca təqdirəlayiq görünür. Prezident İlham Əliyev qlobal pandemiya böhranı şəraitində çox səmərəli və kollektiv fəaliyyətə dəvət edən təşəbbüslər irəli sürdü. Beynəlxalq ictimaiyyət bu təşəbbüslərə laqeyd qalmadı. Maraqlı reaksiyalar oldu. Siyasi dairələr və ekspertlər bu təşəbbüsləri yüksək qiymətləndirdilər. Bütün bu prosesə geosiyasi kontekstdə daha geniş yanaşmağa ehtiyac duyduq.\nQlobal böhran şəraitində: dünyanı birləşdirən addımlar\nHər bir dövlətin əsl siması əsasən böhranlı dövrlərdə özünü göstərir. Humanizm, insan rifahı, cəmiyyətin və dünyanın gələcəyi, əməkdaşlıq tərəfdarı olan ölkənin böhranlı vəziyyətə olan münasibəti digərlərindən dərhal fərqlənir. COVID-19 pandemiyası ilə bağlı yaranmış vəziyyət bu fikri bir daha təsdiq etdi. Fikrimizin daha aydın olması üçün kiçik bir müqayisə aparaq.\nDünya pandemiya ilə bağlı həyəcanlı günlərinə başlayanda bir sıra erməni KİV-ləri və ermənipərəst media qurumları çox utandırıcı və qəbuledilməz şayiələr yaymağa başladılar. Onlar Türkiyəni "dünyaya turizm soyqırımı"na hazırlaşmaqda ittiham etməyə başladılar. Yaxşı ki, bu çirkin və böhtançı təbliğat kampaniyasının qarşısını Rusiyanın informasiya portalı aldı. Məqaləni dərhal səhifəsindən sildi. Lakin artıq aydın görünürdü ki, qərəzli, xəbis, ancaq özünü düşünüb başqasına nifrət əsasında cəfəng iftiralar uydurmaq izində olanlar hətta dünyanı bürüyən böyük fəlakətlər zamanı belə öz alçaq əməllərindən əl çəkmək istəmirlər.\nBəs Ermənistan dövlət olaraq pandemiya şəraitində nə etdi? Faktlar göstərir ki, bu forpost dövlət öz məhdud və eqoist mövqeyində qalır. Bir tərəfdən, Türkiyədən yardım istəyir, digər tərəfdən, xilas yolunun Rusiyada olduğunu söyləyir, o biri tərəfdən isə, qonşu dövlətlərə qarşı qarayaxma kampaniyası aparmaqda davam edir. Öncə bəyan etdilər ki, vəziyyət çox pisdir, sonra dedilər ki, ermənilər panikaya düşmürlər, çünki "nəyin nə olduğunu yaxşı bilirlər" (guya başqa heç kim bilmir), son olaraq isə hay saldılar ki, "Sergey Şoyqu Ermənistana gəlib Rusiya ordusunun pandemiya ilə mübarizədə "erməni dostları"na nə yardım edə biləcəyini deyəcək".\nBunlar özünü müstəqil, demokratik və güclü sayan bir ölkənin pandemiyaya reaksiyasının bir qismidir. Görünür ki, Ermənistanın dövlət və cəmiyyət olaraq pandemiya vəziyyətinə hazırlığı sıfırdır. Xaotik reaksiyalar, yenə də başqalarını ittiham etmək psixoloji düşkünlüyü, sistemli və konkret olaraq heç bir addım ata bilməmək vərdişi özünü bir daha göstərdi. Yəni Ermənistan dünyanın pandemiya ilə mübarizəsində yoxdur və heç bir addımı ilə fərqlənmədi.\nBunun fonunda Azərbaycan dövləti növbəti dəfə sübut etdi ki, müstəqil və suverendir. Azərbaycan rəhbərliyi yüksək fəallığı ilə pandemiya ilə mübarizədə dünya miqyasında özünün nümunəyə çevrilən fəaliyyətini nümayiş etdirdi. Konkret addımları, təşəbbüsləri və təklifləri ilə. Maraqlıdır ki, bu prosesdə Azərbaycan həm də böhranlı vəziyyətdə insanların kollektiv (bəşəriyyət) olaraq hansı üsullarla birgə mübarizə aparmaq formullarını da təqdim etdi. Bu fikrin təsdiqi konkret faktlardadır.\nPandemiya prosesinin dünyanı ciddi surətdə silkələdiyi, böyük təbəddülatlar yaratdığı, qeyri-müəyyən mənzərə formalaşdırdığı aprel ayının əvvəllərində Azərbaycan Prezidenti qlobal miqyasda çox səmərəli və humanist bir təşəbbüslə çıxış etdi. İlham Əliyev aprelin 10-da Türk Şurasının fövqəladə zirvə görüşünü çağırdı və orada dünyanı pandemiyaya qarşı mübarizədə həmrəyliyə, birgə əməkdaşlığa dəvət etdi! Təkrar edək ki, bu, regional təşkilat miqyasında dünyada ilk nümunə idi. Türk Şurasının üzv dövlətləri və müşahidəçi statusunda olanlar xoşniyyətli əməkdaşlıq və bəşəriyyətin təhlükəsizliyi üçün həqiqi mübarizə aparan təşkilatın böhranlı vəziyyətdə necə hərəkət etməli olduğunu bütün dünyaya nümayiş etdirdilər. Bu gözəl ideyanın müəllifi, reallaşmasının təşəbbüskarı Azərbaycan Prezidenti idi!\nBeynəlxalq aləmdə dərhal İlham Əliyevin bu istiqamətdəki fəaliyyətinə və səmərəli təşəbbüslərinə qiymət verildi. Məsələn, Ümumdünya Səhiyyə Təşkilatının (ÜST) Baş direktoru Tedros Adhanom Qebreyesus Azərbaycan Prezidentinin milli, regional və qlobal səviyyələrdə çoxtərəfli diplomatiyaya və həmrəyliyə dəstəyini nümunəvi adlandırıb. Azərbaycanın dövlət başçısına ünvanladığı məktubda COVID-19-a qarşı mübarizədə gördüyü qabaqlayıcı tədbirləri yüksək qiymətləndirdiyini ifadə edib.\nBöhrandan xilas və sonrakı mərhələ: İlham Əliyevin səmərəli formulları\nT.Qebreyesus tam haqlı idi. Çünki Azərbaycan Prezidenti pandemiya dönəmində atdığı davamlı addımları ilə qətiyyətli, ardıcıl və humanist məqsədli siyasət yeritdiyini nümayiş etdirdi. Belə ki, Azərbaycanda pandemiya ilə mübarizədə dövlət başçısı insan faktorunu, vətəndaşın sağlamlığını rəhbər tutduğunu və bununla bağlı sistemli fəaliyyət göstərdiyini təsdiqləməklə yanaşı, beynəlxalq səviyyədə də fəallığına davam etdi. Məhz İlham Əliyevin təşəbbüsü ilə may ayının 4-də Qoşulmama Hərəkatının Təmas Qrupu formatında videokonfrans vasitəsilə koronavirusla mübarizəyə həsr olunmuş "COVID-19-a qarşı birlikdəyik" mövzusunda zirvə görüşü keçirildi.\nBu tədbirə dünya siyasi dairələrinin verdiyi qiymət onda iştirak edənlərin siyahısından aydın görünür. BMT Baş Assambleyasının sədri, Ümumdünya Səhiyyə Təşkilatının baş direktoru və Afrika İttifaqı Komissiyasının sədri zirvə görüşünə qatıldı. BMT Baş katibi və Avropa İttifaqının ali nümayəndəsi sammitdə videomüraciətlə çıxış etdi. Bunlar, şübhəsiz ki, Azərbaycan Prezidentinə və onun təşəbbüslərinə beynəlxalq miqyasda göstərilən böyük dəstək və rəğbəti ifadə edir.\nBütün bunlara dünyanın ən qüdrətli dövlətləri də laqeyd qalmadılar. Azərbaycandan şölələnən və bütün dünyaya əməkdaşlıq, xeyirxahlıq, insanlığı xilas etmək cəsarəti yayan təşəbbüslərə Amerika Birləşmiş Ştatlarının Prezidenti Donald Tramp da münasibət bildirdi. O, Prezident İlham Əliyevə göndərdiyi məktubda ayrıca vurğuladı ki, "koronavirus pandemiyası ilə üzləşdiyimiz bir vaxtda Birləşmiş Ştatlar Azərbaycan xalqının yanındadır"! Respublika Günü münasibəti ilə yazılmış bir yığcam məktubda ABŞ Prezidentinin məhz koronavirus pandemiyasında Azərbaycanla həmrəy olduğunu vurğulaması ölkə başçısının həmin istiqamətdəki təsirli addımlarına reaksiyadır. Yəni bütün dünya Azərbaycanın bu fəaliyyətini izləyir, ona dəstək verir.\nBunların fonunda Azərbaycan rəhbərliyinin qlobal miqyasda fəaliyyətinin çoxşaxəliliyi üzərində ayrıca dayanılmalı olan fakt təsiri bağışlayır. Belə ki, may ayının 15-də CISCO şirkətinin təşəbbüsü ilə Azərbaycan Prezidenti İlham Əliyevlə bu şirkətin icraçı vitse-prezidenti və baş maliyyə direktoru xanım Kelli Kramer, vitse-prezidenti Qay Ditrix və CISCO rəhbərliyinin digər nümayəndələri arasında videokonfrans keçirildi. Xatırladaq ki, CISCO ABŞ-ın və dünyanın yüksək texnologiyalar sahəsində ixtisaslaşmış ən nüfuzlu şirkətlərindəndir. Şirkət 1984-cü ildə qurulub. Korporativ şəbəkələr üçün avadanlıqların istehsalı ilə məşğul olur. Şirkət müxtəlif ölkələrlə, o cümlədən Azərbaycanla əməkdaşlıq edir. Bu şirkət Azərbaycanın Nəqliyyat, Rabitə və Yüksək Texnologiyalar Nazirliyi və "ASAN xidmət"lə yaxından əməkdaşlıq edir.\nBunlardan başqa, CISCO-nu Azərbaycanla "Ağıllı şəhər", "Əlaqələndirilmiş Mərkəzi Avtobus Dayanacağı" pilot layihə konsepsiyası, "Ağıllı kənd təsərrüfatı" kimi layihələr və kibertəhlükəsizlik məsələlərini səmərəli şəkildə həyata keçirmək istiqamətində layihələr bağlayır. Əlbəttə, Azərbaycanın bu cür nüfuzlu və müasir texnologiyalar sahəsində yeri olan bir şirkətlə əməkdaşlığı əlamətdar hadisədir. CISCO ilə keçirilən videokonfransda xüsusi qeyd edildi ki, dövlət başçısının təşəbbüsləri təkcə regionda deyil, dünya miqyasında da yüksək dəyərləndirilir. Deməli, Azərbaycan Prezidentinin son təşəbbüsləri pandemiya dönəmində birgə fəaliyyətin təşkili ilə yanaşı, pandemiya sonrası qlobal əməkdaşlığın daha səmərəli və müasir texnologiyaların mərkəzi yer tutduğu bir model axtarışları baxımından da çox əhəmiyyətlidir.\nBu deyilənlər bir daha göstərir ki, Azərbaycan dövləti humanizmə, əməkdaşlığa, insan faktoruna yüksək qiymət verən və bunu fəaliyyətində daim təsdiqləyən müstəqil və suveren bir dövlətdir! Prezident İlham Əliyev bütün dünyanı ortaq fəaliyyətə gətirə bilən, qlobal əməkdaşlığın yeni modellərini təklif edən və şəxsi fəaliyyəti ilə bu prosesə qiymətli töhfələrini verən yüksək səviyyəli müasir liderdir. Şübhəsiz ki, Azərbaycan Prezidenti bundan sonra da ölkə, region və bütövlükdə dünya üçün çox faydalı olan təşəbbüslər irəli sürəcək!


15:04 18 İyul 2019 782 dəfə oxunub\nMusiqili Teatrda demək olar ki, bütün tamaşalarda oynayıram. Televiziyalarda filmlərə çəkilmişəm. Seriallara isə məni burdan, teatrdan seçib dəvət ediblər. “Aramızda qalsın” serialının rejissoru gəlib tamaşalara baxıb, məni dəvət elədi ki, rollarınızı görmüşəm sizi seriala çəkmək istəyirik. Onların verdiyi qonorar məni qane edirdi. Sağ olsunlar, başqa kanallardan da dəvətlər oldu, dedim sağ olun, amma müqaviləm var, “Aramızda qalsın” bitincəyə qədər başqa seriallara çəkilmədim, indi çəkilirəm.


2012-ci ilin ötən dövründə məcburi köçkünlərə 9,6 milyon manat güzəştli kredit verilib\nBiznes və iqtisadiyyat xəbərləri 8 İyun 2012 14:40 (UTC+04:00)\nİyunun 8-də İqtisadi İnkişaf Nazirliyinin Sahibkarlığa Kömək Milli Fondu "Sahibkarlığın inkişafına dövlət dəstəyi" mövzusunda növbəti tədbirini Füzuli rayonunun Böyük Bəhmənli kəndində keçirib. Tədbirdə Füzuli və işğal altında olan digər rayonlardan olan 150-dən çox məcburi köçkün sahibkar iştirak edib.\nNazirlikdən Trend-ə verilən məlumata görə, tədbirdən əvvəl əsas hissəsi Sahibkarlığa Kömək Milli Fondunun vəsaitləri hesabına güzəştli kredit ayrılmış Füzuli rayonunun Əhmədbəyli kəndində "ASA LTD" MMC-nin müasir soyuducu anbar kompleksində aparılan son tamamlama işlərinə və Qarabağ kəndində quşçuluq təsərrüfatında aparılan tikinti işlərinə baxış keçirilib.\nTədbir çərçivəsində Fizuli rayonunun iqtisadi potensialına uyğun olaraq, güzəştli kreditlər hesabına maliyyələşdirilməsi məqsədəuyğun hesab olunan müasir çörək istehsalı, süd emalı, üzüm emalı müəssisələrinin və kiçik və orta həcmli üzümçülük təsərrüfatlarının yaradılması üzrə nümunəvi investisiya layihələrinin təqdimatı keçirilib, kiçik həcmli investisiya layihələrinin ümumi dəyərinin 100%-dək hissəsinin dövlətin güzəştli kreditləri hesabına maliyyələşdiriləcəyi bildirilib, sahibkarlara nümunəvi layihələr, digər metodiki materiallar paylanıb.\n"Sahibkarlığın inkişafına dövlət dəstəyi" tədbirində çıxış edən Füzuli rayon İcra Hakimiyyətinin başçısı Alı Alıyev məcburi köçkünlərin dövlət tərəfindən hərtərəfli qayğı ilə əhatə olunduğunu bildirib, onların sosial rifah halının daim yaxşılaşdırılması istiqamətində həyata keçirilən tədbirlər barədə məlumat verib.\nİqtisadi İnkişaf Nazirliyinin Sahibkarlığın inkişafı siyasəti şöbəsinin müdir müavini Elçin İbrahimov və Yuxarı Qarabağ regional bölməsinin müdiri Aslan Aslanov sahibkarlığın inkişafına dövlət dəstəyi mexanizmləri və həyata keçirilən tədbirlər, məcburi köçkünlərin məskunlaşdığı ərazilərdə sahibkarlığın inkişafı istiqamətində görülmüş işlər və nəzərdə tutulan tədbirlər barədə çıxış ediblər.\nSahibkarlığa Kömək Milli Fondunun icraçı direktoru Şirzad Abdullayev Fond tərəfindən verilmiş güzəştli kreditlər hesabına məcburi köçkünlərin məskunlaşdığı ərazilərdə həyata keçirilən layihələr barədə məlumat verib. Bildirilib ki, bu ilin ötən dövrü ərzində Fondun vəsaitləri hesabına sahibkarlıq subyektlərinin 1154 investisiya layihəsinin maliyyələşdirilməsinə 102,9 milyon manat güzəştli kredit verilib. Bu layihələrin reallaşdırılması 4200-dən çox yeni iş yerinin yaradılmasına imkan verir. 2012-ci ildə verilmiş güzəştli kreditlərin 9,6 milyon manatı məcburi köçkün sahibkarların payına düşür. Fond tərəfindən bu ilin ötən dövrü ərzində Füzuli rayonunda sahibkarların kiçik və orta həcmli layihələri ilə yanaşı, irihəcmlilayihələri də güzəştli qaydada maliyyələşdirilib.\nBelə ki, rayonun Əhmədbəyli kəndində müasir soyuducu anbar kompleksinin və Qarabağ kəndində quşçuluq fabrikinin inşasına 5,8 milyon manat güzəştli kredit ayrılıb. Bu müəssisələrin 2012-ci il ərzində istifadəyə verilməsi gözlənilir. Bu layihələrin reallaşdırılması nəticəsində 100-ə yaxın yerli sakin işlə təmin olunacaq.\nTədbir çərçivəsində müvəkkil kredit təşkilatları vasitəsilə Füzuli rayonu və işğal altında olan digər rayonlardan olan 50 məcburi köçkün sahibkara 1,2 milyon manat güzəştli kredit vəsaiti verilib. Bu kreditlər hesabına 140-a yaxın yeni iş yerinin yaradılması nəzərdə tutulur.\n"Sahibkarlığın inkişafına dövlət dəstəyi" tədbiri digər rayonlarda da davam etdiriləcək.


Azərbaycan Ermənistan-Azərbaycan münaqişəsinin həlli məsələsində həmişə beynəlxalq hüquq normalarına arxalanıb - XİN\nDağlıq Qarabağ Münaqişəsi 20 Fevral 2009 14:02 (UTC+04:00)\nAzərbaycan, Bakı, 20 fevral / Trend , müxbir E.Rüstəmov/ "Azərbaycan Ermənistan-Azərbaycan münaqişəsinin həlli məsələsində həmişə beynəlxalq hüquq normalarına arxalanıb və bunu davam etdirəcək", - cümə günü jurnalistlərə Azərbaycan XİN-in mətbuat katibi Xəzər İbrahim deyib.\n"Bu, BMT Baş Assambleyasının bütün beynəlxalq sənəd və müddəalarında öz əksini tapıb", - İbrahim bildirib.\n2008-ci ildə Azərbaycan xarici işlər nazirinin tapşırığı ilə, BMT Baş katibinə iki sənəd təqdim olunub. Bu sənədlər müvafiq olaraq "Ermənistan Respublikasının Azərbaycan Respublikasına hərbi təcavüzünün hüquqi nəticələri haqda məruzə" və "Dövlətlərin ərazi bütövlüyü haqda başlıca normalar və Ermənistanın təftiş iddiaları nöqteyi-nəzərindən öz müqəddəratını təyinetmə hüququ barədə məruzə" adlanır. Birinci məruzə iki məsələni nəzərdə tutur: Ermənistan Azərbaycana qarşı Dağlıq Qarabağ regionunda hərbi hücum həyata keçiribmi, eləcə də Azərbaycan BMT Nizamnaməsinə uyğun olaraq Ermənistandan qorunmaq üçün özünümüdafiə hüququndan yararlana bilərmi. İkinci məruzə dövlətlərin ərazi bütövlüyü konsepsiyasını, xalqların öz müqəddəratını təyinetmə prinsipinin statusu və təkamülü, həmçinin Dağlıq Qarabağla bağlı erməni iddialarının xarakterinin nəzərdən keçirir.\n"Azərbaycanın mövqeyi münaqişənin beynəlxalq hüquq normaları əsasında həll edilməsindən ibarətdir", - XİN-in mətbuat katibi qeyd edib.\n"Münaqişənin hərbi yolla həlli məsələsinə gəlincə, qeyd etmək lazımdır ki, məhz Ermənistan buna can atırdı və bu gün səylərində davam edir. Həmsədrlərin münaqişənin sülh yolu həll olunması haqda bəyanatı Ermənistana yönəldilməlidir ki, bu ölkə öz qoşunlarını Azərbaycanın işğal olunmuş ərazilərindən çıxartsın", - mətbuat katibi İbrahim əlavə edib.\nATƏT-in Minsk Qrupu həmsədrləri Dağlıq Qarabağ münaqişəsinin ədalətli və sabit həlli yollarının ən əsas elementlərindən biri kimi məhz güc tətbiq olunmamasını hesab edir. ATƏT-in saytında, cümə axşamı yerləşdirilmiş birgə bəyanatda həmsədrlər qeyd edirlər ki, Dağlıq Qarabağ münaqişəsinin hərbi yolla həllini görmürlər.\n"Minsk Qrupu həmsədrləri sülh prosesinin tarixi və ya hüquqi diskussiyalar zamanı pozulmasına yol verməyəcəklər. Lakin onlar münaqişə tərəflərinin bildirdikləri tarixi narahatlıqlara hissiyyatlı yanaşacaqlar. Bütün bunlar müəyyən olunmuş qaydada nəzərdən keçirilməlidir", - bəyanatda deyilir.\nAzərbaycanda 117 nəfər koronavirusa yoluxdu, 135 nəfər sağaldı Cəmiyyət 15:36


Azərbaycan qadınları bütün dünyaya örnəkdir - ABŞ mediası -\nAzərbaycan qadınları bütün dünyaya örnəkdir – ABŞ mediası\n08 Mart 2018 09:44 Turkustan.info\nTurkustan.info xəbər verir ki, müəllifin məqaləsində qeyd edilir: bu yaxınlarda Bakıda startapların sürətlə inkişaf edən iqtisadi sisteminin aparıcı təşkilatlarından 50 sahibkarın iştirakı ilə qadınlar arasında Startup yarışı keçirilib. “TalentPort” startapından bu müsabiqənin qalibi olmuş iki qadın Azərbaycanı Parisdə keçiriləcək böyük finalda təmsil edəcək.\nRomero vurğulayır ki, yeni qanun Azərbaycan cəmiyyətində qadınların rolunun artırılması sahəsində tərəqqini təmin etdi. Hazırda Nazirlər Kabinetinin üzvləri arasında zərif cinsin nümayəndəsi də var, 125 deputatdan ibarət olan parlamentin isə 16 faizini qadınlar təşkil edir. Qadınlara qarşı ayrı-seçkiliyin ləğvi üzrə BMT Komitəsinin hesabatına görə, 2014-cü ildə qadınlar arasında işsizliyin səviyyəsi əvvəlki illərdəki 49 faizdən 5,9 faizə düşüb. 2015-ci ilin əvvəlində Azərbaycanda sahibkarların 18 faizini qadınlar təşkil edib. Azərbaycan qadınları ölkənin Silahlı Qüvvələrində də xidmət edirlər. Qadınlar üçün imkanların genişləndirilməsi siyasəti Azərbaycandakı azlıqlara da şamil olunur. Məsələn, Azərbaycan Ali Məhkəməsində vəzifə tutan qadınlardan birinin – Tatyana Qoldman Aleksandrın yəhudi icmasının nümayəndəsi olması dövlət rəhbərliyinin etnik azlıqlara göstərdiyi xüsusi diqqətin bariz nümunəsidir.


Ronaldunun sevgilisi: “Onunla məşq etməkdən utanırdım” » Memur.az\nRonaldunun sevgilisi: “Onunla məşq etməkdən utanırdım”\nTarix : 13-06-2020, 14:16 | Bölmə: idman\nPortuqaliyalı ulduz futbolçu Kriştianu Ronaldunun sevgilisi Corcina Rodriges etiraf edib ki, karantində portuqaliyalı hücumçu ilə məşq etməkdən diskomfort hissi keçirib.\nXəbəri “The Sun” nəşri yayıb.\n“Əvvəlcə Kriştianu ilə məşq etməkdən utanırdım. Təsəvvür edin ki, onun yanında məşq etməli olursan. Ronaldu oyunlarda olduğundan, evdə həmişə tək məşq etmişəm. Lakin bir müddət sonra bu hiss keçdi. İndi onunla məşq etməkdən zövq alıram. O, mənə motivasiya verdi, özümə güvənimi artırdı”, - C.Rodriges bildirib.\nMəşhur model əlavə edib ki, K.Ronaldu peşəkar idmançıdır və bu səbəbdən, onların fiziki bacarıqlarını, məşq səviyyəsini müqayisə etmək doğru deyil.\n14:21 Ronaldunun koronavirusla bağlı testinin nəticəsi açıqlandı\n10:23 Neymar ən yaxşıları seçdi: Siyahıda Ronaldu yoxdur\n19:15 Ronaldu “Real”la bağlı yekun qərara gəlib\n16:34 “Ronaldu” “Real”dan gedəcəyini bildirib\n13:13 Ronaldu haqqında: "Keçirdiyim ən gözəl gecə idi"


12:44 15 Yanvar 2021\nMetbuat.az xəbər verir ki, vətəndaşların Baku.ws-in "Qaynar xətti"nə daxil olan müraciətlərində son bildiriş zamanı borcun həddən artıq olması qeyd edilib.\nVətəndaşların iddiasına cavab verən "Azərişıq” ASC-dən bildirildi ki, elektrik enerjisi sərfiyyatının artması ilə əlaqədar “Azərişiq” ASC-yə şikayətlər daxil olduqda mütəxəssislər tərəfindən operativ və fərdi qaydada bütün müraciətlər araşdırılır:\n"İstehlakçılarımız tərəfindən əsasən enerjiyə tələbatın yüksək həddə olduğu yay aylarında elektrik enerjisi sərfiyyatının artması ilə bağlı şikayətlər daxil olur. Şikayətlər əsasən yay fəslinin iyul-avqustlarında, qış fəslində isə istilik sistemlərində uzun müddətli fasilələr yaranan əraziyə aid abonentlər üzrə daxil olur.\nAbonentlərmizdən xahiş edirik ki, onları narahat edən bu kimi hallarla bağlı 24 saat fəaliyyət göstərən 199 Çağrı Mərkəzi ilə əlaqə saxlasınlar. Şikayətləri rəsmi qaydada aidiyyəti üzrə araşdırılıb cabalandırılacaq".


Cahangir Hacıyevin bacısı prezidentə müraciət etdi – Xural qəzeti\nAzərbaycan Beynəlxalq Bankının (ABB) keçmiş sədri Cahangir Hacıyevin bacısı Əminə Hacıyeva prezident İlham Əliyevə üçüncü dəfə müraciət edib.\n“Azadlıq Radiosu”-nun xəbərinə götə, Əminə Hacıyeva müraciətində bildirir ki, 2017-ci il sentyabrın 15-dən başlayaraq ona 13 saylı Cəzaçəkmə Müəssisəsində saxlanan qardaşı ilə görüşməyə icazə vermirlər.\n“Ümumiyyətlə, bizim ailəmizə qarşı böyük təzyiqlər var. Qızımı işdən çıxarıblar, mənim ölkədən çıxmağıma qadağa qoyulub, bizimlə bağlı adı notariat əməliyyatlarının keçirilməsi müşküldür. İş o yerə çatıb ki, anam vəfat etdikdən sonra vərəsəlik sənədlərini belə rəsmiləşdirmirlər”.\nƏminə Hacıyevin bu müraciətinə hələlik nə Ədliyyə Nazirliyindən, nə də sözü gedən başqa rəsmi qurumlardan münasibət öyrənmək mümkün olub.(toplum.tv)


Ürək-damar sistemi xəstəliklərindən necə qorunaq? | Qaynarinfo.az\nSağlamlıq 19:50 23.01.2022\nÜrək-damar sistemi xəstəlikləri bütün dünyada ölümə səbəb olan xəstəliklər sırasında birinci yeri tutur. Həkimlərin fikrinə görə, müəyyən sadə qaydalara əməl etməklə bu xəstəlikdən qorunmaq mümkündür. Xalq təbabətində ürəyin fəaliyyətini yaxşılaşdıran, ürəyi möhkəmləndirən, damarları xolesterindən təmizləyən və onların elastikliyini artıran çox təsirli vasitələr var.\nNanə - ürək üçün ən faydalı bitkilərdən sayılır. Məhz bu səbəbdən nanə ən populyar ürək dərmanı validolun tərkibinə daxildir. Nanə ürək və beyin damarlarını genişləndirir, ürəyin fəaliyyətini yaxşılaşdırır, sakitləşdirir.\n2 çay qaşığı xırdalanmış yarpaqlar 1 stəkan qaynar suda dəmlənir və 1 saatdan sonra süzülür. Dəmləmə xırda qurtumlarla gün ərzində içilməlidir.\nBalıq məhsulları - balıq məhsulları ürək sağlamlığı cəhətdən çox faydalıdır. Balıq həm yüngül qidadır, həm az kolorilidir, həm də omeqa-yağ turşuları ilə zəngindir ki, bu da damar sistemi üçün faydalıdır. Omeqa-yağ turşuları qanda pis xolesterini azaldır, yaxşı xolesterini artırır. Həftədə 2 dəfə balıq istifadəsi məsləhətdir.\nYağlı çərəzlər - tərkibində yağ olan çərəzlər: qoz, fındıq, badam ürək-damar sisteminə çox faydalıdır. Bu çərəzləri duzsuz yemək məsləhətdir.\nQırmızı tərəvəzlər - ümumiyyətlə, tərəvəzlər xolesterin əleyhinə diyetada, eləcə də ürək sağlamlığı baxımından çox faydalıdır. Sadəcə qırmızı tərəvəzlərdə (qırmızı soğan, qırmızı bibər, qırmızı turp, pomidor və s.) damar sağlamlığı baxımından çox faydalı xüsusi antioksidant maddələr var. Hər gün bir neçə pomidor istifadə etmək tövsiyə olunur.\nŞokolad - tərkibində kakaosu 70%-dən artıq olan şokoladlar (məsələn: bitter şokolad) tərkibindəki antioksidantların hesabına ürək üçün çox faydalıdır.\nSitrus meyvələri - bu qrupdan olan meyvələr bildiyimiz kimi vitaminlərlə, xüsusilə C vitamini ilə zəngindir. Bu meyvələrdə damar sağlamlığı cəhətdən tərkibində antioksidant xüsusiyyəti olan betta-karotin maddələri vardır.\nZeytun yağı - doymamış yağ turşuları ilə zəngindir, xolesterinsizdir. Bu yağın ürək sağlamlığı məqsədilə, həmçinin şəkərli diabetdə istifadəsi faydalı hesab olunur.\nPaxlalı tərəvəzlər - lobya, paxla, mərci, noxud və s. kimi qrupdan olan bitkilər zülallarla və vitaminlərlə zəngindir. Ürək xəstəlikləri üçün olduqca faydalıdır.\nÇaytikanı - ateroskleroz və trombların əmələ gəlməsinin, onların inkişafının qarşısını alır. Sakitləşdiricidir. 1 xörək qaşığı çaytikanı meyvəsinə 1 xörək qaşığı qaynar su əlavə edib dəmləyin.\nLimon - ürək ağrısını kəsir, həzmə kömək edir, iştahı açır. Ağız boşluğunda qurumanı aradan qaldırır, qan təzyiqini aşağı alır. Mədədə əmələ gələn şiddətli ağrıları azaldır, öd kisəsinin iltihabının, ürəkbulanmanın və qusmanın qarşısını alır, qan dövranını tənzimləyir. Boğaz ağrısı və onun iltihabının, diş ətinin xəstəliyinə, ağız boşluğunda olan səpgilərin müalicəsində yaxşı effekt verir. Ağızdan gələn pis qoxunu aradan qaldırır, başağrısı, ürəkdöyünməsini tənzimləyir. //axar.az


Neftçalada M.Səfərov adına gimnaziyanın yeni tədris binasında tikinti-quraşdırma işləri görülür - AZƏRTAC – Azərbaycan Dövlət İnformasiya Agentliyi\nNeftçalada M.Səfərov adına gimnaziyanın yeni tədris binasında tikinti-quraşdırma işləri görülür\nTəhsil naziri Ceyhun Bayramov Neftçala şəhəri M.Səfərov adına inteqrasiya təlimli internat tipli gimnaziyanın binasında rayonun ümumtəhsil məktəblərinin direktorları ilə görüşüb.\nNazirlikdən AZƏRTAC-a bildiriblər ki, görüşdə son illər təhsil sahəsində aparılan islahatlardan danışılıb, ümumi təhsil müəssisələrinin qarşısında duran həlli vacib məsələlər və nəzərdə tutulan hədəflərə çatmaq üçün məktəb rəhbərlərinin vəzifələri diqqətə çatdırılıb.\nSonra nazir Ceyhun Bayramov M.Səfərov adına inteqrasiya təlimli internat tipli gimnaziyanın yeni təmir olunmuş binasında təlim-tərbiyə üçün yaradılan şəraitlə tanış olub. Nazirə məlumat verilib ki, gimnaziyanın 380 şagird yerlik binası 1960-cı ildə inşa edilib. İkimərtəbəli bina 5 korpusdan ibarətdir. Məktəbdə təhsil alan 439 şagirdin təlim-tərbiyəsi ilə 60 müəllim və 39 texniki işçi məşğul olur. Şagirdlərdən 63 nəfəri məktəbin yataqxanasında gecələyir.\n2016-cı ildən məktəb binasında əsaslı təmir-tikinti işlərinə başlanılıb. Gimnaziyanın yataqxana və yeməkxana binaları təmir olunaraq 2018-ci ilin sentyabr ayından, əsas tədris korpusu, idman və akt zalları isə cari ilin yanvar ayından istismara verilib. Hazırda yeni tədris korpusunda tikinti-quraşdırma işləri görülür. Binanın 90 nəfərlik akt zalında təmir-tikinti işləri başa çatdırılıb, mebel və inventarlarla təchiz olunub.\nAZERTAG.AZ :Neftçalada M.Səfərov adına gimnaziyanın yeni tədris binasında tikinti-quraşdırma işləri görülür


Şamaxıda dünya çempionunun şərəfinə turnir keçirilib - FOTO\n22:12 9 Oktyabr 2016\nMilli.Az AZƏRTAC-a istinadən bildirir ki, qonaqlar əvvəlcə ümummilli liderimiz Heydər Əliyevin Şamaxı şəhərinin mərkəzində ucaldılmış abidəsini ziyarət edib, önünə çiçəklər qoyublar.\nSonra Olimpiya Mərkəzində turnirin açılış mərasimi keçirilib. Mərasimdə çıxış edən Şamaxı Rayon Gənclər və İdman İdarəsinin rəisi Şahmar Hüseynov respublika birinciliyinə 32 şəhər və rayondan 300 nəfər 2002-2004-cü il təvəllüdlü yeniyetmə güləşçinin qatıldığını bildirib. Habelə Oleq Krapivinin hazırda yaşadığı Ukraynadan gələn idmançıların da yarışlarda iştirak edəcəkləri söyləyib.\nŞamaxıda dünya çempionunun şərəfinə turnir keçirilib FOTO


Cüdoçularımız günə qələbə ilə başladı\nElmar Qasımov İslamiadada ilk qələbəsini qazanıb\nAzərbaycan cüdoçuları "Bakı-2017" IV İslam Həmrəyliyi Oyunlarının ikinci gününə uğurla start veriblər. Bu gün Heydər Əliyev adına İdman Sarayında “Bakı-2017” IV İslam Həmrəyliyi Oyunlarının cüdo yarışlarında finala yüksələn Azərbaycanın idmançılarının sayı 4 nəfərə çatıb.\nAPA-nın məlumatına görə, Elxan Məmmədovdan və İrina Kindzerskadan sonra Məmmədəli Mehdiyev ilə Elmar Qasımov da həlledici görüşdə iştirak hüququ qazanıblar.\nYarışda 90 kiloqram çəki dərəcəsində kişilərin mübarizəsində M. Mehdiyev ikinci qələbəsini qazanaraq finala yüksəlib. Cüdoçumuz finalda Əlcəzair təmsilçisi Abderrahmane Benemadi ilə üz-üzə gələcək.\n“Rio-2016” Olimpiadasının gümüş mükafatçısı Elmar Qasımov da ona bəslənilən ümidləri doğruldub. Yarımfinalda əlcəzairli Lyes Buyakubdan aşkar üstün olan E. Qasımov rəqibini ipponla məğlub edib. E. Qasımov finalda ölkəmizin digər təmsilçisi E. Məmmədov ilə qarşılaşacaq.\nBu gün IV İslam Həmrəyliyi Oyunlarında cüdo yarışları davam edəcək.\nApasport.az saytının məlumatına görə, idmançıların fərdi mübarizəsində 10 çəki dərəcəsində mükafatçılar müəyyənləşəcək.\n81, 90, 100, +100 kq çəki dərəcəsində kişilər, 70, +78 kq çəkidə qadınlar, 66, 73, 90 və +100 kq çəkidə isə kişilərin paracüdo yarışlarında medallar öz sahiblərini tapacaqlar.\nMillimiz bu gün 3 çəki dərəcəsində 4 cüdoçu ilə təmsil olunacaq.\nBu çəkidə ölkəmizi Məmmədəli Mehdiyev təmsil edəcək. Cüdoçumuz mübarizəyə 1/4 finaldan start verəcək. Onun ilk rəqibi isə Mixail Marçitan (BƏƏ)/Abdalkərim Albişi (Səudiyyə Ərəbistanı) cütünün qalibi olacaq.\nAğır çəkidə millimiz adından iki cüdoçu güləşəcək. Son Avropa çempionu Elxan Məmmədov və Elmar Qasımov əsas medal ümidlərimizdir.\nTəcrübəli Məmmədov yarışa 1/4 finaldan başlayacaq. Yarımfinal üçün o, Səudiyyə Ərəbistanı təmsilçisi Sultan Manianı yolundan kənarlaşdırmalıdır.\nElmar Qasımov da turnirə həmin mərhələdən start verəcək. Onun ilk rəqibi Ali Erdoğan (Türkiyə)/Mahbulla Mohammedi (Əfqanıstan) mübarizəsinin qalibi olacaq.\nLegioner təmsilçimiz İrina Kindzerska yarımfinala çıxmaq üçün toqolu Noelin Koro və əlcəzairli Sonia Assela ilə dairəvi sistemlə mübarizə aparacaq.\nQeyd edək ki, cüdoçuların fərdi mübarizəsinin ilk günündə kişilərdən Orxan Səfərov (60 kq), Nicat Şıxəlizadə (66 kq), Hidayət Heydərov (73 kq) qızıl, Rüstəm Orucov (73 kq) isə gümüş medal qazanıb.\nQadınlardan isə Erdenebat Bazarraqça (48 kq) hamıdan güclü, Aişə Qurbanlı (48 kq), Nəzakət Əzizova (52 kq), Kifayət Qasımova (57 kq) və Xanım Hüseynova (63 kq) isə ikinci olub.


access_time26/04/2019 18:06 folder_openArxiv\nAdil Qeybulla: “Bunlar genefondla bağlı məsələ olduğu üçün hər zaman nəzarətdə olmalıdır”\nSuraxanı rayonu Hövsan qəsəbəsində qanunsuz fəaliyyət göstərən toyuq sexi aşkarlanıb. Sexə baxış zamanı sanitariya və gigiyena qaydalarına əməl edilmədiyi aşkarlanıb.\nBelə ki, kəsilən toyuqların qanı və iç orqanlarının anti-sanitar şəraitdə sexin döşəməsinə yığılaraq oradan kanalizasiya xəttinə axıdıldığı məlum olub.\nMəsələni dəyərləndirən tibb elmləri doktoru, professor Adil Qeybulla "Sherg.az”a bildirib ki, sanitar-gigyenik tələbatlar məhsulun əmtəə görünüşünə və mahiyyətinə təsir edən əsas amillərdəndir:\n"Məhsul texniki standarta uyğun hazırlanmadıqda onun saxlanma qaydalarında, istehlakında problemlər yaşana bilir və məhsul tez xarab olur. Ümumiyyətlə, hansısa məhsulun gigyenik qaydalara uyğun saxlanılmaması yolverilməzdir. Bir neçə il öncə Avropadakı firmaların birində meyvələrdə müxtəlif bağırsaq çöpləri aşkarlanmışdı.\nBununla bağlı həmin firmaya qarşı böyük təzminatlar tətbiq edildi. Həmçinin xeyli insanlar baş verənlərdən əziyyət çəkdi. Qida məhsullarının gigyenik qaydalara uyğunlaşdırılması dünyanın hər yerində aktualdır”.\nProfessor qeyd edib ki, qidalarla bağlı sanitar qaydalara əməl olunmadıqda bu insan sağlamlığı üçün olduqca təhlükəlidir:\n"Bu cür hallarla bağlı hansısa müəssisə bir neçə dəfə aşağı bal alırsa, fəaliyyətini dayandırmalıdır. Təəssüf ki, bizdə bu cür vacib məsələlərə önəm verilmir. Hesab edirəm ki, bu sahədə fəaliyyətimizi xarici ölkələrdəki kimi qurmalıyıq. Yəni, istehsal olunan hər bir məhsulun, xüsusilə ərzaqların keyfiyyət və təhlükəsizlik parametrləri çox mühümdür. Bunlar genefondla bağlı məsələ olduğu üçün hər zaman nəzarətdə olmalıdır”.


Tahir Kərimov Salyandakı villasını neçiyə satır? Moskva aeroportlarında 20-dən çox reys ləğv edil Nəsimi rayon nümayəndə heyəti ABŞ-da “Sabah son tamaşamdır” – Fuad “İndi nazir onu yanına çağırıb başına qapa Lənkəranda avtomobil yolunda sürüşmə oldu Lənkəranskinin mirası uğrunda savaş başladı “3-4 dəfə deputatlıq təklif edildi, dedim ki, mə Aşıq Əlinin avtomobili əlindən alındı: Polis pol Əli Abbasova qarşı niyə ayrıca cinayət işi açıld “Bizdən xaricə donoslar yazırlar” İslandiyanın prezidenti azarkeşlərlə birgə – FOTOLAR\n04 İyul 2016 / 17:41 / Baxış sayı: 2090 Futbol üzrə Avropa Çempionatının 1/4 final mərhələsində Fransa millisinə 2:5 hesabı ilə uduzan İslandiyanının oyununu izləyənlər arasında ölkənin yeni prezidenti Qvyudni Youhannesson da olub.\nQaynarinfo.az xəbər verir ki, avqustun 1-dən işinə başlayacaq prezident matçı VİP zonadan deyil, tribunadan izləyib. O İslandiyanın bundan əvvəl Fransada keçirdiyi oyunlarda da stadionda olub. Həmin şəkillərin bəzilərini təqdim edirik.\nQeyd edək ki, heç bir siyasi partiyaya üzv olmayan 48 yaşlı prezident tarixçidir və İslandiya Universitetində məruzə oxuyur.


Bölgələrdə maye qaz bahalaşıb - VİDEO\nBAKU.WS Xəzər TV-yə istinadən xəbər verir ki, yanacaqdolurma məntəqələrində yeni qiymətləri inkar edən yoxdur. Bəzilərində qazın 50 qəpiyə satıldığı, hətta qiymət lövhələrində də əks olunub. Ancaq bahalaşmanın hansı qərara əsaslandığını deyən yoxdur.\nSOCAR propan qazının bahalaşmasına münasibət bildirib SON DƏQİQƏ! Azərbaycanda yanacağın qiyməti bahalaşdı Soğanın bahalaşması ilə bağlı RƏSMİ AÇIQLAMA Yumurtanın qəfil bahalaşması ilə bağlı AÇIQLAMA Tarif Şurasının qərarları son bir ildə hansı sahələrdə qiymətləri artırıb? - ARAŞDIRMA Bu rayonda çörəyin qiyməti ucuzlaşdı - 25 qəpik (VİDEO) Çörək niyə bahalaşdı? (ARAŞDIRMA) Bakının ən ucuz bazarında fantastik qiymətlər (REPORTAJ)